Obaveštajna služba u Južnoj Koreji stvara radnu grupu za nadgledanje lokalnih menjačnica kriptovaluta\nBTC $57.569 +5,35%\nETH $4.329 +6,09%\nBNB $611 +2,10%\nSOL $201,27 +4,88%\nXRP $0,98 +3,35%\nDOGE $0,21 +1,82%\nFinansijske vlasti u Južnoj Koreji u saradnji sa Korejskom finansijskom obaveštajnom jedinicom (KFIU) stvorile su radnu grupu za nadgledanje menjačnica kriptovaluta i nadgledanje kriptovalutnog poslovanja kako bi se odvijalo u skladu sa postojećim propisima, objavljeno je 25. januara.\nFinansijske vlasti u Južnoj Koreji u saradnji sa Korejskom finansijskom obaveštajnom jedinicom (KFIU) stvorile su radnu grupu za nadgledanje menjačnica kriptovaluta i nadgledanje kriptovalutnog poslovanja kako bi se odvijalo u skladu sa postojećim propisima, objavljeno je 25. januara. U saradnji sa lokalnim menjačnicama kriptovaluta potrudiće se da onemoguće pranje novca i prevarantske aktivnosti koje koriste kriptovalute na lokalnom tržištu, javljaju iz KFIU.\nLokalne finansijske vlasti će takođe zahtevati da im se pridruži šest najvećih južnokorejskih banaka koje su odlučile da podrže menjačnice kriptovaluta kako bi prijavile KFIU ukoliko uoče sumnjive aktivnosti. Lokalne banke, uključujući Shinhan Bank, Nonghyup, IKB, Woori Bank, treba da podnesu redovne izveštaje KFIU o sumnjivom trgovanju i sprečavanju finansijskih krivičnih dela.\nJoš strožiji propisi\nNakon zvaničnog odbijanja Predloga zakona o zabrani trgovanja kriptovalutama, vlada Južne Koreje je izdvojila značajna sredstva za regulisanje lokalnog tržišta kriptovaluta i obezbedila je stabilnu i snažnu infrastrukturu za investitore na tržištu.\nVeć nekoliko nedelja većina južnokorejskih investitora u finasijskom sektoru i tržištu kriptovaluta su ogorčeni trgovinom insajdera koju su pokrenuli vladini službenici koji rade za Komisiju za finansijske usluge u Južnoj Koreji.\nProšle sedmice, Coi Heng Sik, direktor FSC-a, priznao je da su zaposleni u agenciji prodali bitkoin neposredno pre saopštenja minista Park Sang Kia o zabrani trgovanja kriptovalutama i zatim ponovo kupili bitkoin nakon saopštenja.\nU to vreme Hong Nam Ki, šef državnog koordinacionog odeljenja, rekao je:\n"Vlada trenutno istražuje nekoliko vladinih zvaničnika za koje se tvrdilo da su započeli trgovanje sa insajderima. S obzirom na to da nije prikladno za vladinog zvaničnika da trguje kriptovalutama, agencija će ohrabriti svoje zaposlene da sprečavaju trgovanje kriptovalutama."\nNakon saopštenja o zabrani trgovanja kriptovalutama u Južnoj Koreji, rejting predsednika Mun Jae Ina pao je ispod 60%, a vlada je bila vrlo kritikovana zbog toga.\nOd ove nedelje, kako bi se suprostavili nepoštovanju zabrane trgovanja kriptovalutama od strane Ministarstva pravde, vlada Južne Koreje i finansijske vlasti počele su sa regulisanjem lokalnog kripto tržišta i poslovanja. Ranije je vlada Južne Koreje oklevala sa regulacijom kriptovaluta jer se bojala da će južnokorejski narod to smatrati kao podsticanje tržišta.\nUredba je korisna za lokalne investitore\nDo prošle nedelje, južnokorejski investitori su se bojali da će banke smanjiti tok novca na tržištu onemogućavanjem bankovnih računa, kako je ministar pravde tvrdio u svojoj kontraverznoj preuranjenoj izjavi o tržištu kriptovaluta.\nZabrinutost lokalnih investitora samo je povećana kada je Kookmin banka najavila zatvaranje virtuelnih bankovnih računa rasporedjenih na menjačnicama kriptovaluta.\nMeđutim, od tada, šest glavnih južnokorejskih banaka pružilo je podršku lokalnim menjačnicama, KFIU je počeo da reguliše tržište, a vlada je počela da razmatra kriptovalutne poslovanje kao legitimno pružanje finansijskih usluga.\nVlada Južne Koreje potvrdila je 7 od 21 kripto berze kao bezbedne


MAŠINSKI TEHNIČAR ZA KOMPJUTERSKO KONSTRUISANJE – ECKarijera\nPoslednje ažurirano апр 26, 2020\nObrazovni profil mašinski tehničar za kompjutersko konstruisanje je formiran da bi se omogućila primena najsavremenijih računarskih i informatičkih dostignuća u oblasti mašinstva. Korišćenjem kompjutera moguće je vršiti konstrukcije kojima se definišu oblik, dimenzije i način obrade odredjenih mašinskih delova. Koriste se specijalni softveri koji omogućavaju izradu raznih nacrta i konstrukcija, tako da se na kraju mogu spajati i posmatrati iz više dimenzija. Školovanje za ovaj obrazovni profil traje 4 godina.\nŠta radi / opis posla:\nProjektovanje mašinskih konstrukcija, upravljanje i održavanje mašinskih sistema\nTokom školovanja nauči:\n– izradu proračuna i tehničke dokumentacije,\n– projektovanje mašinskih delova i sklopova,\n– korišćenje naprednih softverskih alata za 3D oblikovanje,\n– ispitivanje karakteristika mašinskih konstrukcija,\n– korišćenje standarda,\n– korišćenje stručne literature.\nPored savremenih predmeta baziranih na računarskoj tehnologiji, učenici stiču znanja iz klasičnog mašinstva, kao što su: tehničko crtanje, mašinski materijali, mehanika, mašinski elementi, otpornost materijala, hidraulika i pneumatika itd.\nNastava iz uže stručhih predmeta odvija se u savremeno opremljenim računarskim kabinetima uz primenu multimedijalnih nastavnih sredstava, u grupama od 10 do 15 učenika, u zavisnosti od predmeta, po principu jedan učenik, jedan računar.\n– industrija mašina (gradjevinskih, rudarskih, vojnih itd.),\n– industrija alata,\n– industrija procesne tehnike i upravljanja,\n– automobilska industrija,\n– kompjuterska mašinska obrada,\n– konstrukcioni biroi.\nZbog opsežnog teorijskog i praktičnog izdavanja stručnih predmeta, kao i visokog stepena izdavanja matematike ovaj obrazovani profil pruža maturantima veoma širok spektar fakulteta, kao što su:\n– mašinski fakultet ,\n– matematički fakultet ,\n– tehnološki fakultet,\n– FON — fakultet organizacionih nauka,\n– informatički fakultet,\n– sve vise škole tehničke orjentacije,\n– grupacija društvenih fakulteta itd.\nKreativno nastrojen/a, voliš računare i tehniku, voliš da stvarš nove oblike, onda je ovo pravo zanimanje za tebe!\nPrva tehnička škola Kruševac je tokom školske 2019/2020. godine otvorila 30 slobodnih mesta za zanimanje mašinski tehničar za kompjutersko konstruisanje, a minimalan broj bodova potreban za upis bio je 59.91.


Sportsko društvo Crvena zvezda na portalu Sportjunior\nSportsko društvo Crvena zvezda na Sportjunioru\n30. oktobra 2016. 2. novembra 2016. Maja Vasić\tCrvena zvezda, SD Crvena zvezda, Sportjunior\nDragi sportisti i prijatelji, na portalu Sportjunior možete naći vesti vezane za svih 30 klubova pod okriljem Sportskog društva Crvena zvezda.\nSportsko društvo Crena zvezda i Zvezdin marketinški tim ukazali su nam poverenje i odlučili se za saradnju sa portalom Sportjunior, što je finalizovano potpisivanjem Sporazuma o saradnji 25.10.2016. Naše urednice želele su da ovekoveče taj trenutak.\nAko se pitate šta to konkretno znači, odgovor je veoma kratak. Svi klubovi koji rade pod okriljem Sportskog društva imaće mesto na portalu Sportjunior, i to ne samo oni najpoznatiji. Biće mesta i za mačevanje, ragbi, kik boks, hokej, atletiku…\nOvom prilikom i javno pozivamo sve klubove da nam se jave i da nam kažu šta to baš njihov sport čini posebnim.\n← Pobede Crvene zvezde u derbijima!\nOpštinsko školsko takmičenje u odbojci na Zvezdari →\nVesti iz rukometa direktno iz Rukometnog saveza Vojvodine na portalu Sportjunior\n26. oktobra 2016. 7. novembra 2016. Maja Vasić\n4. marta 2017. 4. marta 2017. Maja Vasić


Objavljeno 13 april 2014\nPrivatno preduzće Agro-mil iz Pojata gradiće klanicu živine u Striži, čime se otvara nova industrijska zona namenjena samo za prehrambenu industriju.\nReč je o lokaciji sa leve strane državnog puta Paraćin - Pojate, gde je preduzeće Agro-mil kupilo zemljište od privatnih vlsanika za izgradnju klanice i proširenje proizvodnje, u kojoj će biti zaposleno do 150 radnika.\nAgro-mil će finansirati i izradu plana detaljne regulacije proizvodne zone te lokacije o izradi strateške procene uticaja na životnu sredinu, a ta lokacija će obuhvatiti širu oblast da bi se omogućilo i drugim zainteresovanim investitorima da tu grade, izjavio je predsednik opštine Paraćin Saša Paunović.\nOn je na sednici Skupštine opštine objasnio da Agro-mil nije želeo da gradi fabriku u postojećoj industrijskoj zoni "Zmič" jer se tamo razvijaju druge grane industrije, a oni su se opredelili za proizvodnju hrane, tako da će Paraćin imati u buduće dve lokacije za ulagače.\nOva industrijska zona, u katastarskoj opštini Striža, biće namenjena samo za prehrambenu industriju, odnosno za proizvodnju hrane, napomenuo je Paunović.\nPočetak izgradnje klanice očekuje se za oko tri i po meseca, koliko će, otprilike, trajati procedura oko prikupljana potrebne dokumentacije.\nProdaje se stan u ul.Tome Zivanovica 34 kod parkic ...\nAdidas patike br.39 par puta obuvene,nove..\nKozne cipele br.40 skoro neobuvene..


Datum objave: 14.12.2017 16:12 | Autor: MEP\nCrna Gora može računati na svu potrebnu podršku Litvanije u ispunjavanju uslova za članstvo u EU, poručeno je danas na sastanku ministra evropskih poslova Aleksandra Andrije Pejovića sa ministrom inostranih poslova Litvanije Linasom Linkevičusom.\nMinistar Pejović je upoznao Linkevičusa s rezultatima Međuvladine konferencije održane nedavno u Briselu, na kojoj su otvorena poglavlja 2 i 3, kao i s preostalim poglavljima koja treba otvoriti.\nMinistar je istakao da je saradnja i podrška u otvaranju i kasnijem zatvaranju poglavlja od ključnog značaja za Crnu Goru u ovom periodu pretpristupnih pregovora.\nNaglasio je da je Litvanija oduvijek bila snažan partner Crnoj Gori i od velike pomoći u pregovaračkom procesu.\nS posebnom radošću i zahvalnošću se sjećamo da je tokom litvanskog predsjedništva EU otvoreno pet poglavlja, među kojima i ključna poglavlja 23 i 24. Istakao je da je Crna Gora do sada realizovala tri tvining projekta u kojima je Litvanija bila partner, kao i niz aktivnosti kroz tajeks.\nLitvanija i danas snažno podržava evropski put Crne Gore, kao što je to radila i tokom svog predsjedavanja Evropskom unijom kada su zabilježeni odlični rezultati, istakao je ministar inostranih poslova Litvanije Linas Linkevičus.\nU tom kontekstu, ministar Linkevičus je ukazao i na spremnost litvanske strane da nastavi s projektima tvininga i tajeksa i s pružanjem ekspertske podrške Crnoj Gori, naročito u dijelu strategijskog planiranja kao nove politike Ministarstva evropskih poslova.\nMinistri su se saglasili da Crna Gora mora na najbolji mogući način iskoristiti predstojeće bugarsko predsjedavanje EU, novi strategijski okvir Evropske komisije za proširenje, kao i samit Evropske unije i zemalja Zapadnog Balkana koji će biti održan u maju u Sofiji.


Patrijarh Irinej: Najteži period istorije srpskog naroda i crkve | Republika Srpska\nNaslovna Vijesti Patrijarh Irinej: Najteži period istorije srpskog naroda i crkve\nPatrijarh Irinej: Najteži period istorije srpskog naroda i crkve\nNjegova svetost patrijarh srpski Irinej rekao je da je ovo jedan od najtežih perioda istorije srpskog naroda i crkve, a da je posebno težak problem Kosova i Metohije. „Ako pogledamo prošlost, izgleda da je ovo jedan od najtežih perioda istorije srpskog naroda“, rekao je patrijarh Irinej za RTS.\nOn je naveo da je Srbija kroz istoriju doživjela poraz na Kosovu, ali ne potpun, jer je i poslije Kosova ostala Srbija koja je konačno pala poslije Carigrada, te da je za to vrijeme funkcionisala kao država, blagodareći mudrosti carice Milice.\n„Za vreme osmanske vladavine bilo je strašno teško vreme, ali smo ostali na svim svojim teritorijama. Bilo je stradanja, uostalom o tome govori cela naša istorija, ali sadašnje vreme je veoma teško i zato ga smatramo jednim od najtežih perioda u našoj narodnoj i crkvenoj istoriji“, istakao je patrijarh Irinej.\nOn je naveo da je, osim mnogih problema i teškoća s kojima je suočen srpski narod i crkva, posebno težak problem Kosova i Metohije.\nPatrijarh je povodom svog ustoličenja za 45. nasljednika Svetog Save, u Pećkoj patrijaršiji 3. oktobra, rekao da je Pećka patrijaršija administrativni i duhovni centar Srpske pravoslavne crkve /SPC/.


Balkan u fronclama: Pakleni scenario novih granica u analizi AFP-a - Sputnjik Srbija\n13:12 10.10.2017 (osveženo 16:06 10.10.2017) Preuzmite kraći link\nKao potencijalna žarišta Frans pres navodi jug centralne Srbije, koji preteženo naseljavaju Albanci, zatim Rašku oblast, koju tamošnji većinski muslimani nazivaju Sandžak, kao i Autonomnu Pokrajinu Vojvodina, koju naseljava više od 20 manjinskih zajednica.\nAgencija primećuje da su na dan referenduma u Kataloniji grafiti katalonskih zastava osvanuli u Novom Sadu i nekoliko drugih gradova u Vojvodini, kao i natpis „Vojvodina = Katalonija“, a da je lider LSV Nenad Čanak boravio u Barseloni na dan referenduma, 1. oktobra.\nU međuvremenu, dodaje, pozivajući se na lokalne medije, u blizini katedrale u Mostaru u BiH pojavio se veliki transparent sa zastavama Katalonije i Herceg-Bosne uz poruku: „Srećno. Mi smo sledeći“.\nTo je region sa „nekim osećajem identiteta, ali bez snažnih pokreta za nezavisnost“, rekao je Biber za AFP.\nAgencija, međutim, ocenjuje da to nije slučaj i sa „Preševskom dolinom, koja se graniči sa Kosovom“ i njenih 75.000 stanovnika, većinom Albanaca, koji su se borili protiv srpskih snaga 2001. godine „u nadi da će odbaciti vladavinu Beograda i priključiti se Kosovu“.\nFrancuska agencija prenosi da je srpski predsednik Aleksandar Vučić tim povodom upitao EU kako je otcepljenje Kosova bilo moguće legalizovati, čak i bez referenduma.\nBeograd je, podsećaju, oštro odbacio jednostrano proglašenu nezavisnost Kosova 2008. godine.\nNavode i da je taj potez usledio deceniju nakon sukoba 1998. i 1999. godine, u kojima je stradalo 13.000 ljudi, a okončani su tek nakon 11 nedelja NATO bombardovanja koje je, kaže Frans pres, „proteralo sa otcepljene teritorije srpske oružane snage, pod kontrolom Slobodana Miloševića“.\nAgencija se osvrće i na situaciju u Bosni, navodeći da ta zemlja treba da „hoda delikatnom linijom“ sa Republikom Srpskom, koju naseljavaju Srbiji, koji čine skoro trećinu od 3,5 miliona stanovnika BiH.\nViše od 20 godina nakon rata, u kojem je stradalo 100.000 ljudi, bosanski Srbi su više okrenuti Beogradu nego Sarajevu, ocenjuje agencija i dodaje da je predsednik Republike Srpske Milorad Dodik u više navrata najavljivao da će organizovati referendum o nezavisnosti.\nPrenosi da je Dodik, nakon referenduma u Kataloniji, rekao da je možda došlo vreme da se počne „racionalno“ razgovarati o mogućem mirnom razdvajanju u Bosni.\nBibera smatra da bi to, u slučaju da slučaj Katalonije bude uspešan, ohrabrilo Dodika da nastavi da se kreće ka svom cilju.\nAFP podseća da se ministar spoljnih poslova Srbije Ivica Dačić letos otvoreno zalagao za „razdvajanje, ili kako god to zvali“ severa Kosova.\nMeđutim, Biber smatra da će bez obzira na ishod situacije u Kataloniji, međunarodni lideri pokazati „slab apetit“ za novo i potencijalno bolno prekrajanje balkanskih mapa duž separatističkih linija.\nKako kaže, međunarodna zajednica priznaje nove države „u izuzetnim okolnostima“ kao što su „masovna represija, snažan, nasilan pokret za nezavisnost, kao na Kosovu… (ili) kada se država već raspala, kao što je to bio slučaj sa Jugoslavijom“.\nseparatizam, referendum, Katalonija, Španija, Kosovo i Metohija


Ustavni savet Francuske odobrio upotrebu sanitarne propusnice - Svet - Dnevni list Danas\nPočetna » Svet » Ustavni savet Francuske odobrio upotrebu sanitarne propusnice\nFrancuski Ustavni savet potvrdio je u četvrtak zakon kojim se utvrđuje proširena upotreba sanitarne propusnice i obavezna vakcinacija medicinskog osoblja.\nTe dve ključne mere protiv korona virusa deo su strategije predsednika Emanuela Makrona (Emmanuel Macron), ali su izazvale nezadovoljstvo građana koji nekoliko subota protestuju širom Francuske.\nSudije Ustavnog saveta ocenile su danas da je sanitarna propusnica rezultat „uravnoteženosti“ između javnih sloboda i zdravstvene zaštite.\nU Francuskoj je gotovo 54 odsto građana potpuno vakcinisano protiv korona virusa, ali poslednjih dana raste broj zaraženih korona virusom.\nU Francuskoj je od početka epidemije od korona virusa umrlo više od 112.000 ljudi.\nFrancuski Ustavni savetSanitarne propusnicePariz


Pandemija u Novom Pazaru: Preminulo četvoro, više otpusta nego prijema - SNEWS\nBy SNews 10. Septembra 2021. 40\nTokom jučerašnjeg dana u novopazarskoj bolnici četiri osobe je izgubilo život od posljedica izazvane koronavirusom(2 Novi Pazar, 1 Tutin i 1 Raška), na bolničko liječenje primljeno je 19 zaraženih, dok je 22 otpušteno, pokazuju zvanični podaci.\nPrema podacima koji su na današnji dan Štabu za vanredne situacije dostavili Regionalni COVID centar Novi Pazar, Dom zdravlja i ZZJNP na dan 9. 9. 2021. od 19 novih prijema iz Novog Pazara je njih 15, iz Tutina 1 i iz Raške 3.\nNa respiratoru i high-flow se nalaze po 5 pacijenata, dok su 2 pacijenta transportovana.\nU Covid ambulanti Doma zdravlja Novi Pazar je obavljeno ukupno 377 pregleda (178 prvi, 199 kontrolna).\nU Domu zdravlja urađena je 217 laboratorijska analiza, 152 RTG snimak, 169 brzih antigenskih testova iz brisa nosa od čega je 27 pozitivno, kao i 167 PCR testova.\nOd ukupno 178 hospitalizovana pacijenta na Infektivnom odjeljenju je 44, Respiratornoj jedinici 5, Grudnom odjeljenjenju 53, ORL 25 i Novopazarskoj banji 51 pacijenata, stoji u današnjem izvještaju Štaba za vanredne situacije Grada Novog Pazara.\nOd početka ove godine do danas u novopazarskoj bolnici je, kako navode zvanične zdravstvene službe Srbije, od posljedica bolesti povezane sa zarazom koronavirusa, živote izgubilo 229 osoba.


Energetski menadžment | TMSAcademy\nSistemi menadžmenta energijom uz primenu standarda ISO 50001:2011\nZahtev kompanijama od strane nacionalnih tela (zakoni, regulative), odnosno šire društvene zajednice sa stanovišta neophodnosti povećanja energetske efikasnosti, dovelo je do objavljivanja i početka sertifikacije po zahtevima standarda ISO 50001:2011. Sve veća potreba da kompanije predstave sebe i svoj brend kao “zelene” i da napori koje ulažu na poboljšanje zaštite životne sredine budu prepoznatljivi kroz njihove proizvode i usluge, uz implementaciju standarda, postaju realnost.\nCilj samog standarda je uspostavljanje sistema i procesa neophodnih za poboljšanje energetskih performansi, povećanje energetske efikasnosti i upravljanje proizvodnjom, potrošnjom i intezitetom potrošnje energije. Standard omogućava organizacijama da uspostave sisteme i procese energetskog menadžmenta, uključujući povećanje energetske efikasnosti, i eventualno uključenje izvora obnovljive energije u proces snabdevanja, odnosno omogućuje smanjenje energetskih troškova, efekta staklene bašte i drugih uticaja na životnu sredinu putem sistematskog upravljanja energjjom.\nOvaj trening je dizajniran da vam pomogne da razumete uslove potrebne da vaša organizacija uspostavi, implementira, održava i poboljšava sistem upravljanja energijom (EnMS). ISO 50001 je novi međunarodni standard koji daje okvir za upravljanje energetskim izvorima i potrošnjom energije u organizacijama.\nPrimena standarda ISO 50001:2011\nStandard omogućava organizacijama da uspostave sisteme i procese energetskog menadžmenta, uključujući povećanje energetske efikasnosti, i eventualno uključenje izvora obnovljive energije u proces snabdevanja, odnosno omogućuje smanjenje energetskih troškova, efekta staklene bašte i drugih uticaja na životnu sredinu putem sistematskog upravljanja energijom.


Najnovije vesti za hashtag #privreda\nPregled povezanih vesti • Oznaka: #privreda\nPrijepolje – 7. jun 2021. godine. Fondacija Ana i Vlade Divac, opština Prijepolje i Regionalna razvojna agencija Zlatibor potpisali su ugovor o saradnji kojim je zvanično pokrenut „Fond za razvoj poljoprivrednika u opštini Prijepolje 2021“.… […]\nNEDIMOVIĆ: POČELA JE PRIJAVA ZA NOVČANE PODSTICAJE KOJE DAJE DRŽAVA\nZa mala poljoprivredna gazdinstva, ali i za preduzeća juče je počela prijava za novčane podsticaje, koje daje država u saradnji sa Svetskom bankom. Maksimalni iznos, koji jedno gazdinstvo bespovratno može dobiti je 25.000… […]\nBez roda kajsije i ove godine, stručnjaci već procenili\nZbog mraza koji je čačanski kraj zadesio u februaru, martu i aprilu I ove godine rod kajsije će izostati, to je najnovija procena stručnjaka. Šteta je totalna na oko 400 hektara , odnosno … […]\nPotpredsednica Vlade Srbije i ministarka rudarstva i energetike prof. dr Zorana Mihajlović izjavila je u jutarnjem programu TV Hepi da je ovo godina velikih promena u energetskom i rudarskom sektoru i da četiri… […]\nPrivrednici zainteresovani za nabavku opreme\nU toku je prijavljivanje mikro, malih i srednjih preduzeća, preduzetnika i zadruga za programe podsticaja razvoja privrede koje resorno ministarsvo realizuje sa Fondom za razvoj Republike Srbije. Iako konkursi traju do utroška sredstava,… […]\nU toku realizacija trećeg paketa pomoći države privredi i građanima\nU toku realizacija trećeg paketa pomoći države privredi igrađanima, ukupne vrednosti 250 milijarde dinara. Cilj trećeg paketa pomoći je ublažavanje negativnih efekata pandemije koronavirusa. U aprilu je već isplaćena polovina minimalne zarade za… […]\nMinistarstvo privrede je i ove godine pozvalo mala i srednja preduzeća da konkurišu za kredite za nabavku opreme, uz koje država četvrtinu novca daje bespovratno. Obezbeđeno je više od milijardu i po dinara,… […]


Na osnovu Zakona o zaštiti od požara ("Sl. glasnik RS", 111/2009), sva pravna lica i preduzetnici su dužni da imaju:\nPlan zaštite od požara ukoliko rešenjem MUP-a budu razvrstani u I ili II kategoriju ugroženosti od požara - član 27.\nSanacioni plan za otklanjanje posledica požara - član 16.\nPravila zaštite od požara (za III kategoriju) sa Planom evakuacije i Uputstvom za postupanje u slučaju požara - član 28.\nUređaje, opremu i sredstva za gašenje požara - član 42 i 43.\nProgram za osnovnu obuku i proveru znanja zaposlenih iz zaštite od požara, na koji se mora obezbediti saglasnost MUP-a - član 53.\nDa izvrše obuku zaposlenih i proveru znanja iz zaštite od požara, najmanje jednom u tri godine - član 53.\nDa za poslove zaštite od požara angažuju Pravno lice ili Preduzetnika sa ovlašćenjem MUP-a za obavljanje poslova zaštite od požara - član 24 i 25.\nZaštita od požara obuhvata skup mera i radnji za planiranje, finansiranje, organizovanje, sprovođenje i kontrolu mera i radnji zaštite od požara, za sprečavanje izbijanja i širenja požara, otkrivanje i gašenje požara, spasavanje ljudi i imovine, zaštitu životne sredine, utvrđivanje i otklanjanje uzroka požara, kao i za pružanje pomoći kod otklanjanja posledica prouzrokovanih požarom.\nPravila zastite od pozara uređuju i način osposobljavanja zaposlenih za sprovođenje zaštite od požara i obaveze lica osposobljenih za obavljanje poslova zaštite od požara i drugih zaposlenih.\nPravila zaštite od požara u skladu sa Zakonom o zaštiti od požara, a u cilju unapređenja zaštite od požara unutar objekta preduzeća definišu zaštitu od požara u zavisnosti od namene objekta sa potrebnim brojem lica osposobljenih za obavljanje poslova zaštite od požara;\nPropisani format za Plan evakuacije i uputstvo za postupanje u slučaju požara je forma A3, mada je dozvoljeno i da plan evakaucije bude formata A4 i uputstvo za postupanje u slučaju požara formata A4. Plan evakuacije se postavlja na vidnom mestu u blizini izlaza i na svakom spratu. U planu evakuacije se unosi raspored i vrsta pp aparata, pozicije hidranata, glavni i pomoćni putevi evakuacije, spoljni vatrogasni put, položaj razvodnih ormara,položaj panik rasvete...


Portal Sarajevo-RS.com - Vatrogasci dobili vozilo vrijedno 270.000 KM\nVatrogasci dobili vozilo vrijedno 270.000 KM\nsrijeda, 06 Decembar 2017 22:21\nTeritorijala vatrogasna jednica Istočno Sarajevo opremljena je novim vatrogasnim vozilom za dotur vode i samostalno gašenje požara marke "Kamaz" sa rezervoarom od 7.000 litara i opremom za gašenje svih vrsta požara.\nVozilo, koje je dodijeljeno na operativnu upotrebu Odjeljenju TVJ u Istočnom Novom Sarajevu, značajno će doprinijeti većem stepenu pripravnosti i efikasnijem obavljanju poslova i zadataka Odjeljenja.\nStarješina Teritorijale vatrogasne jednice Istočno Sarajevo Njegoš Vukadin rekao je da su uz pomoć Vatrogasnog saveza Republike Srpske obezbijeđena i dva kompleta opreme za izvlačenje dima i gasova iz zatvorenog prostora, kao i stvaranje lake pjene, čime su kompletirana vozila koja se u TVJ koriste za gašenje požara u objektima.\n"U Teritorijalnoj vatrogasnoj jedinici grada Istočno Sarajevo izvršeno je sumiranje rezultata rada u 2017. godini i zaključak je da je jedinica uspješno odgovorila svim izazovima u oblasti zaštite i spasavanja ljudi i imovine na cijelom području grada. Jedinica je u ovoj godini imala više od 500 intervencija, što je najveći broj na godišnjem nivou u posljednjih 10 godina", istakao je Vukadin.\nVukadin je dodao da je broj intervencija značajno povećan zbog velikog broja požara na otvorenom prostoru koji su evidentirani u martu i avgustu ove godine.\n"Sve intervencije su uspješno realizovane, a ono što je najvažnije jeste da nije bilo ljudskih žrtava kao ni velikih materijalnih šteta", naglasio je Vukadin.\nTokom cijele godine u jedinici je vršena obuka radnika iz oblasti zaštite od požara, a u toku je priprema i provođenje provjere znanja iz ove oblasti za sve radnike.\nViše iz kategorije: « Skijanje dostupno u Ski centru "Ravna planina" od petka Vukoviću nagrada "Najgradonačelnik 2017. godine" »


Sajam naoružanja i vojne opreme „Expodefensa 2019” - CeGIT Sajam naoružanja i vojne opreme „Expodefensa 2019” - CeGIT\n15.01.2020Autor: Vlade Radulović\nU Bogoti je od 2. do 4. decembra meseca održan sedmi međunarodni sajam naoružanja i vojne opreme „Expodefensa 2019”. Na važnost ovog događaja ukazuje i podatak da su svečanoj ceremoniji otvaranja prisustvovali zamenica predsednika Kolumbije Marta Lucija Ramirez Blanko, nedavno postavljeni ministar odbrane i doskorašnji ministar spoljnih poslova Kolumbije Karlos Holmes Trujilo, njegov zamenik Gonzalo Gunjoz i drugi visoki predstavnici Oružanih snaga Kolumbije, kao i ličnosti iz diplomatskog, političkog i javnog života ove zemlje, te visoka delegacija Španije, koja je na ovom sajmu imala status počasnog gosta.\nPored političkih previranja, „Expodefensa 2019” će, nažalost, ostati upamćena i po ubistvu francuskog inženjera svetski poznate kompanije „Thales” na ulicama Bogote. Ipak, što se događaja u sajamskom prostoru tiče, sve je proteklo bez većih incidenata i problema.\nPrema zvaničnom saopštenju organizatora, eksponate i izložbeni prostor, koji je obuhvatao više od 10.000 kvadratnih metara, tokom tri dana sajma obišlo je više od 13000 posetilaca, a svoje proizvode i usluge, te postojeća unapređena konceptualna rešenja, kao i prototipove, predstavio je 251 izlagač iz 26 zemalja sveta. Tim brojkama treba dodati i podatak da je tokom tri dana sajma, manifestaciju posetilo 60 zvaničnih i visoko rangiranih delegacija, kao i 120 akreditovanih novinara iz preko 20 država, što dovoljno potvrđuje značaj koji „Expodefensa” ima za Latinsku Ameriku i Karipski region, a i šire. Zbog toga domaćin, čini se sa pravom, navodi da sajam u Bogoti predstavlja epicentar tehnološkog razvoja i inovacija u oblasti naoružanja i vojne opreme, namenjene jedinicama na kopnu, moru i vazduhu, te kao zauzima lidersku poziciju u ovom delu sveta.\nKada je o izlagačima reč, pored domaćina Kolumbije, izuzetno zapaženo mesto pripalo je nacionalnim paviljonima SAD, Velike Britanije, Francuske, Brazila, Izraela, Turske i Španije. Osim njih, kao izlagači bile su prisutne i kompanije iz Švedske, Bugarske, Litvanije, Južne Koreje, Ukrajine, Belgije, Nemačke, Kanade, Čilea, Holandije, Paname i drugih zemalja. Pored velikog broja izlagača, zvaničnih delegacija i zainteresovane stručne javnosti, ovogodišnja „Expodefensa” potvrdila je činjenicu da Evropske kompanije koje proizvode naoružanje i vojnu opremu, sagledavaju prostor Latinske Amerike ne samo kao izuzetno značajno tržište za njihove proizvode već i kao tržište sa izuzetno velikim potencijalom.\nSudeći po interesovanjima potencijalnih kupaca i zvaničnih delegacija, najveću pažnju ovogodišnjeg sajma privukla su konceptualna rešenja, složeni borbeni sistemi i platforme iz proizvodnog programa svetski poznatih kompanija „MBDA” i „Airbus”, sa kojima sarađuje ili najavljuje saradnju i naše Ministarstvo odbrane. Pored njih, tu su i turske kompanije „Aselsan” i „Otokar”, italijanski „Leonardo”, izraelski „Rafael” i švedski „SAAB”, čiji predstavnici su istakli da su više nego zadovoljni prvim danom sajma. Takođe, svoja dostignuća u oblasti bezbednosti i odbrane, predstavile su i kompanije zemlje domaćina, među kojima je posebno interesovanje vladalo za novu generaciju borbenih višenamenskih vozila kompanije „Armor International”, koja su rezultat zajedničke saradnje kompanija iz Kolumbije i SAD.\nOd zemalja iz okruženja, na ovogodišnjem sajmu najorganizovanije su nastupile kompanije iz Brazila. Oko dvadesetak kompanija okupljenih oko asocijacije ABIMDE predstavilo je svoja dostignuća, proizvode i usluge u oblasti odbrane i zaštite. Posebno interesovanje vladalo je za proizvodni program kompanija „Embraer”, „Iveco”, „IACIT”, „M&K”, „Kryptus”, „Avionics”, „Taurus”, „Altave” i „Avibras”. Inače, Brazil učešće na „Expodefensa 2019” ostvaruje upravo kroz pomenutu asocijaciju i brazilsku agenciju za promociju izvoza, a uz podršku resornog ministarstva odbrane i ministarstva spoljnih poslova.\nItalijanska kompanija „Leonardo” i kolumbijski CODALTEC, potpisali su Memorandum o razumevanju i time zvanično otpočeli saradnju na polju istraživanja i razvoja potencijalnih projekata i poslovnih prilika u Kolumbiji. Fokus buduće saradnje biće usmeren na procenu tržišta i identifikaciju zajedničke saradnje u toj oblasti, uz potencijalni transfer tehnologija ka kolumbijskom ministarstvu odbrane i kompaniji „CODALTEC”. Inače, Leonardo je na prostoru Kolumbije prisutan decenijama unazad, pre svega kroz isporuku sistema za kontrolu vazdušnog saobraćaja, helikoptera i različitih odbrambenih sistema.\nTakođe, valja napomenuti da je italijanska kompanija, predstavila posetiocima sajma svoj radar iz porodice „Kronos”, pod nazivom „Kronos Land”. Reč je mobilnom multifunkcionalnom radarskom sistemu namenjenom za protivvazduhoplovnu odbranu i zaštitu obalskog pojasa. Dizajniran je tako da može da vrši nadzor i praćenje ciljeva, te da obavlja pojedine funkcije iz segmenta elektronskog ratovanja. Ima visok stepen mobilnosti i može se uspešno integrisati i u širu mrežu protivvazdušne odbrane. Činjenica je da Kolumbija godinama pokušava da pronađe adekvatno rešenje za zaštitu svoje obale, pa je ova premijera i potpisani memorandum potencijalna najava skorijeg posla i nabavke upravo „Kronos Land-a” za potrebe kolumbijskih oružanih snaga.\nGripen - Buduća okosnica RV Kolumbije\nSudeći prema najavama sa ovogodišnjeg sajma, Kolumbija bi uskoro mogla da zameni postojeći izraelski „Kfir” novim avionima „Gripen”, švedskog proizvođača „SAAB”. Reč je o 15 potpuno novih vazduhoplova, koji po standardu i novou opreme odgovaraju letelicama koje se nalaze u upotrebi u RV Brazila i Švedske. Švedski proizvođač ponudio je, sa vrlo kratkim rokom isporuke (svega tri godine od zaključenja ugovora) 12 jednoseda u varijanti „Gripen E” kao i tri dvoseda u varijanti „Gripen F”, uz prenos tehnologija lokalnim kompanijama sa kojima je već uspostavljen kontakt, integraciju različitih sistema naoružanja, uključujući i raketu vazduh-vazduh dugog dometa „Meteor”, kao i avioniku i prateće opto-elektronske uređaje poslednje generacije. Celokupan posao, pratiće i pristup povlašćenom finansiranju preko švedske vlade kao i različiti finansijski aranžmani na koje zvanična Bogota može da računa. Na osnovu svih informacija koje su se čule tokom proteklog sajma može steći utisak da je RV Kolumbije na korak od nabavke novog vazduhoplova.\nInače, nešto ranije RV Kolumbije i njihovo Ministarstvo odbrane, saopštili su da tragaju za novim vazduhoplovima, koji će u budućnosti činiti okosnicu avijacije, te da su u najužem izboru upravo švedski „Gripen”, kao i američki F-16 ali i evropski „Eurofighter Typhoon”. Ranija praksa u ovoj južnoameričkoj zemlji bila je nabavka polovnih letelica, ali se tokom eksploatacije javljao niz problema, pre svega oko logistike, održavanja i nabavke rezervnih delova, pa bi se nabavkom novih aviona konačno stavila tačka na to pitanje.\nParalelno sa pregovorima na štandu švedskog proizvođača „SAAB”, američka kompanija „Lockheed Martin” predstavila je posetiocima sajma u Bogoti maketu svog poznatog borbenog aviona F-16, i to u najsavremenijoj verziji, ukrašenu bojama Ratnog vazduhoplovstva Kolumbije. Da li je reč o marketinškom triku ili ne ostaje da se vidi, ali valja istaći da je na izložbenom štandu predstavljena najnaprednija verzija F-16, koja podrazumeva najmoderniju specifikaciju naoružanja, uređaja i prateće opto-elektronske opreme, poput AESA radara AN/APG-83 i modularnih računara misije, višenamenskih sistema za distribuciju podataka, sistema satelitske navigacije, nišanskog kontejnera „Sniper”, sistema za upravljanje protivelektronskim merama i najsavremenijih sistema samozaštite. Pored toga, proizvođač napominje da najnoviju verziju karakteriše i do 50% duži životni vek u odnosu na sve prethodne verzije F-16.\nOvogodišnji sajam u Kolumbiji obeleio je i jedan nemili događaj – ubistvo četrdeset petogodišnjeg inženjera francuske kompanije „Thales”, koje se desilo ispred jednog kolumbijskog restorana prvog dana sajma kasno uveče. Iako se u prvi mah sumnjalo na pljačku, zvaničnici kolumbijske policije ubrzo su odbacili tu tezu, saopštivši da je najverovatnije u pitanju naručeno ubistvo, koje je počinio profesionalni izvršilac. U prilog ovoj tvrdnji navode činjenicu da je ubica prišao stradalom s leđa, dok je sa kolegom izlazio iz restorana koji se nalazi u poznatoj gradskoj četvrti „Chapinero”. Kolega koji se nalazio pored žrtve tokom napada nije povređen. U Bogotu su stigli i predstavnici Francuske, koji zajedno sa kolumbijskim kolegama pokušavaju da rasvetle ovaj slučaj.


Ne tešite decu hranom, to će im stvoriti emocionalne probleme - Zelena učionica\nTešenje hranom nije nasledno nego naučeno ponašanje, utvrdili su britanski naučnici koji upozoravaju roditelje da decu ne “uče” da se prejedanjem mogu utešiti, nego da pronađu pozitivnije načine rešavanja emotivnih problema.\nIpak, britanska organizacija „Bit” koja se bavi poremećajima ishrane poručuje da ne treba kriviti roditelje jer se radi o kompleksnim mentalnim problemima koji nikad nemaju samo jedan uzrok. Ova organizacija podseća da su ranija istraživanja utvrdila da kod nekih ljudi postoji genetska predispozicija za razvoj poremećaja ishrane.\n“Umesto da pronađu pozitivnije strategije kako bi regulisali dečje emocije, oni koriste hranu”, rekao je rukovodilac studije dr Kler Levelin i dodao: “Sklonost prejedanju kao odgovoru na negativne emocije mogla bi da bude faktor rizika za razvoj gojaznosti. A emotivno prejedanje ili prestanak uzimanja hrane mogu biti važni u razvoju poremećaja ishrane poput anoreksije ili kompulzivnog gutanja hrane. Razumeti kako se te sklonosti razvijaju ključno je jer pomaže naučnicima da daju savete kako ih sprečiti ili promeniti i na šta se usmeriti u budućim istraživanjima”.\n“Unošenje hrane može da podstakne ili da bude podstaknuto čitavim nizom različitih osećaja i osećanja. Deca koja rastu u disfunkcionalnim porodicama izložena su većem riziku od razvijanja nekog poremećaja ishrane. Međutim, problemi u ishrani specifični su i za decu koja se nalaze pred velikim emocionalnim teškoćama i koja na taj način izlaze na kraj sa različitim neprijatnim osećanjima. Deca mogu da razviju takozvanu emocionalnu glad koja podrazumeva da u stresnim i neprijatnim situacijama nekontrolisanim i nesvesnim unosom hrane obezbede što više prijatnih emocija i gutanje i zatrpavanje neprijatnih emocija”, objašnjava psiholog.\n“Roditelji su model, pa često ukoliko i sami ispoljavaju emocionalnu glad i dete može razviti isti obrazac. Roditelji imaju najveći i nezamenjiv uticaj na emocionalni razvoj dece od najranijeg uzrasta. U tom smislu je bitno da deci pruže podršku da prepoznaju vlastite emocije, da ih imenuju i da ih izraze na prihvatljiv način. Roditelji treba da kreiraju emocionalnu sigurnu sredinu koja detetu obezbeđuje podršku da može da izrazi bilo koju emociju bez straha da će biti odbačeno, kritikovano i neprihvaćeno. Da bi to bio u stanju i sam roditelj treba da bude osnažen da može da toleriše različite neprijatne emocije kod deteta i da mu pomogne da ih izrazi i kanališe kroz komunikaciju i ponašanje. Pružanjem podrške i razumevanja roditelji ispoljavaju i empatiju prema detetu, što je jedan od osnova za podsticanje razvoja iste osobine kod samog deteta”, izjavio je psiholog.


POLITIKA, 26. jul 2010 - Centar za evropske integracije\nPOLITIKA, 26. jul 2010\nBeogradska otvorena škola i Fondacija Fridrih Ebert izvode projekat „Net2Dialogue“\nJednogodišnji projekat „Civilno društvo Srbije u procesu EU integracija: usvajanje vrednosti i unapređenje dijaloga (Net2Dialogue)“ ima za cilj razvoj održivog dijaloga između organizacija civilnog društva iz Srbije i EU, koje deluju u oblasti zaštite životne sredine, i predstavnika zakonodavnih i izvršnih vlasti. Projekat je odgovor na problem nedovoljnog učešće organizacija civilnog društva u primeni zakona i kreiranju politika zaštite životne sredine i podržan je od strane Delegacije Evropske unije u Republici Srbiji.\n„Projekti ove vrste mogu značajno da unaprede svakodnevni života građana“ istakao je Milorad Bjeletić, izvršni direktor Beogradske otvorene škole i dodao da će se „aktivnim učešćem građana, preko organizacija civilnog društva, u pripremi i primeni pravnih propisa u ovoj oblasti, povećati učešće javnosti i kvalitet odluka koje se tiču životne sredine“. „Prenošenjem pozitivnih iskustava zemalja članica EU, uspostavljaju se mehanizmi za uspešno i efikasno rešavanje naših brojnih problema u oblasti zaštite životne sredine“, zaključio je Bjeletić.\nOpredeljenjem za pridruživanje EU, Srbija je preuzela obavezu usklađivanja svoje zakonske regulative sa propisima EU. Najveći broj tih propisa dolazi upravo iz oblasti zaštite životne sredine. Kroz umrežavanje organizacija civilnog društva i kroz njihovo povezivanje sa predstavnicima lokalnih, regionalnih i centralnih vlasti u Srbiji, projekat doprinosi izgradnji održivih partnerstava i efikasnom sprovođenju zakona iz oblasti zaštite životne sredine – a to znači bolji i zdraviji života građana i brža integracija u EU.


Dve pobede i jedan poraz - Radio Borovo 100,7 FM\nProteklog vikenda tri selekcije Košarkaškog kluba “Borovo” odigrale su svoje prvenstvene utakmice.\nKadeti su gostovali u Iloku, gde su savladali istoimenog domaćina, rezultatom 80:68. Koševe za KK “Borovo” postigli su: Dugić 18, Knežević Branislav i Papeša po 13, Vuković i Ragač po 10, Jakovljević i Davidović po šest i Kolar četiri.\nMlađi kadeti Borova u Županji su savladali ekipu Županje sa 84:26. Koševe za Košarkaški klub Borovo postigli Cvijanović 17, Ostojić i Balić po 14, Ćenan 12, Vujica devet, Cvitković šest, Duvančić i Panić po četiri te Vojnović i Černok po dva.\nOslabljeni tim Ženske kadetske ekipe Borova poražen je u Vinkovcima od istoimene ekipe Vinkovaca rezultatom 67:49. U ovom susretu koševe za Borovo postigle su Stjepanović 13, Brocić Sanja 11, Jović osam, Držaić šest, Đuričić pet, Sremac četiri te Krnjajić 2.\nJuniori KK “Borovo” igraju svoju prvenstvenu utakmicu u utorak, 20. decembra s početkom u 20 časova i 30 minuta, u Sportskoj dvorani u Borovu naselju.


Kovačević: Neće nam pokloniti tri boda – ASinfo Portal\nIako kao Srbija imamo pozitivan skor protiv evroazijske selekcije, remi i poraz iz vremena državne zajednice Srbije i Crne Gore još uvek je u sećanju i kao rezultatska fleka nisu izbledeli ni 18 godina kasnije.\nZbog toga je oprez i te kako prisutan i uoči večerašnjeg meča Srbije protiv Azerbejdžana u Bakuu (18.00, Nova S) u trećem kolu kvalifikacija za Svetsko prvenstvo u Kataru.\nSelekcija Srbije i Crne Gore je u Podgorici 2003. godine odigrala 2:2 protiv Azerbejdžana, ali je još veći šok usledio u Bakuu, gde je doživljen poraz 1:2.\nPodsetimo, SCG je tada golom Boškovića vodila sve do 87. minuta, ali je u finišu usledio preokret posle kojeg je Azerbejdžan napravio istorijski korak ostvarivši prvu pobedu u istoriji svoje reprezentacije.\nOd tada je Azerbjedžan ekspresno napredovao, a srpski klubovi su uveliko navikli da u kvalifikacijama za evro kupove nema šale protiv ekipa koje stižu sa dalekog istoka.\nSrbija je kasnije tri puta trijumfovala protiv Azerbejdžanaca, ali remi i poraz nikad nisu zaboravljeni.\nBivši kapiten Crvene zvezde Nenad Kovačević zna i kako se pobeđuje i kako se gubi od Azerbejdžana. U porazu (1:2) u Bakuu učestvovao je samo u finišu meča, kada je ušao kao izmena, ali je zato 2007. godine bio prvotimac kada su „orlovi“ na „Tofik Bahramov“ stadionu slavili sa 6:1.\n– Ušao sam sa klupe kad smo doživeli taj istorijski poraz, ali to naravno nema veze jer sam ipak učestvovao u tome. Nisam bio u reprezentaciji kada je bilo 2:2 u Crnoj Gori, Azerbejdžan je još tada nagoveštavao da postaje ozbiljna reprezentacija. Sećam se samo da je Dejan Savićević podneo ostavku kao selektor posle poraza u Bakuu i nema dileme da smo ih tada potcenili. U pamćenju su mi svežiji ovi mečevi kada smo pobedili (u Bakuu je bilo 6:1, a kod kuće 1:0), ali ni tada to nije bilo lako. Bili su jako nezgodna reprezentacija. Tada se uveliko znalo da neće biti poslednji u grupi i da će biti teško gostovanje tamo. Već tada su bili na još višem nivou nego te 2003. godine, a od tada do danas su još više napredovali. Posle 2012. igrao sam jednu sezonu za FK Baku i mogu vam reći da im je liga veoma jaka i prilično ozbiljna. Oni stalno idu napred kada je fudbal u pitanju. Videli ste i da su imali i Roberta Prosinečkog kao selektora, trude se da uče od stranaca. Portugal ih je sada pobedio samo 1:0 što je najbolje upozorenje da sa njima nema šale i da neće tek tako prepustiti tri boda ko god da im je protivnik – dodaje Kovačević.\nVeruje da Dragan Stojković Piksi neće dozvoliti iznenađenje, ali ipak upozorava da posle dva dobra rezultata ne sme doći do opuštanja.\n– Pristup igri mora da bude kao da je rival Nemačka. Samo tako se mogu garantovati sva tri boda. Nipošto nikakvo potcenjivanje ne sme doći u obzir. Verujem da selektor neće to dozvoliti, ali ipak sebi dajem slobodu da upozorim jer znam koliko umeju da budu uporni na terenu i dobro znam da neće pokloniti tri boda. Dovoljno upozorenje treba da bude i ovo što je Luksemburg pobedio Irsku. Nema više mnogo reprezentacija kao San Marino za koje može unapred da se kaže da će izgubiti, sve ostalo donosi neizvesnost. Fudbal je sve luđi i luđi i nema više unapred dobijenih mečeva. Dodatni problem je što su FIFA i UEFA napravile pregusti raspored. Ranije si igrao najviše dva reprezentativna meča u nizu. Tada je često bilo da je samo jedan takmičarski, a drugi prijateljski, dok sada imamo čak tri takmičarska u nizu što je mnogo nezgodno – naglašava Kovačević.\nNa kraju napominje i da ne sumnja da će „orlovi“ odleteti u Katar, a da je jedina dilema na koji će način to uraditi.\n– Piksi je forsirao napadački fudbal u prva dva meča i mislim da nema razloga da to menja za Baku. Jedino mu fali malo vremena da uigra ekipu, ali je pokazao da zna kako da izvuče maksimum iz igrača. Siguran sam da idemo na Mundijal, samo još ne znam da li kao prvi u grupi ili kroz baraž. Mislim da smo pokazali da smo zaista kvalitetna evropska reprezentacija. Nerešeno protiv aktuelnog prvaka Evrope potvrđuje da možemo da se bijemo sa najjačima – zaključuje Kovačević.\nMikeli potvrdio da se izvinio\nSvaka reprezentacija ima svog Feliksa Briha (arbitra koji nije dosudio Srbiji penal protiv Švajcarske na SP u Rusiji), a portugalski se zove Dani Mikeli. Holandski sudija izjavio je da se izvinio portugalskom selektoru Fernandu Santošu i njegovim igračima posle utakmice.\n– Zbog politike FIFA, sve što mogu da kažem je da sam se izvinio selektoru Fernandu Santošu i reprezentaciji Portugala zbog onoga što se desilo. Kao sudijski tim uvek radimo da donesemo dobre odluke i ne volimo kad se ovakve stvari dese – izjavio je Mikeli za portugalski list „A bola“.\nTAGOVIazerbejdžan srbijanajnovijepratiti meč uživo utorak veče\nDeo navijača Partizana potukao se sa grupom koja je skandirala protiv Vučića\nČukarički propustio brojne šanse: Bez golova na Banovom brdu\nAguero napušta Mančester siti poslije 10 godina


Keli Ozborn stvarno zna da pleše! – Tračara\nKeli Ozborn stvarno zna da pleše!\nU najnovijem serijalu američkog selebriti takmičenja “Dancing With The Stars” našla se jedna krajnje neobična učesnica. U pitanju je Keli Ozborn, pevačica, a pre svega poznata kao ćerka rokera Ozija Ozborna.\nKako Keli kaže njen motiv da učestuvje u ovom popularnom šou (koji uopšte nije u njenom fazonu, btw) je kako bi svima pokazala da i ona može da bude dama. Svako ko je gledao bar jednu epizodu porodičnog rijaliti šoua koji je sniman o Ozbornima, zna da se Keli i nije oličenje lepog ponašanja. Zato će vam sigurno biti iznenađenje…\nKako je i da li je tranzicija iz punačke muškarače u pravu damu uspešno izvršena pogledajte u video klupu. Ja ću vam samo reći da je Šeron Ozborn, Kelina mama plakala “kao kiša” videvši svoju ćerku u ovom elegantnom izdanju…\nTags: keli ozborn


Đere osvojio drugi ATP trofej u karijeri, pokorio Sardiniju // Međunarodna scena (ATP, WTA, juniori) // Teniski Savez Srbije\nDatum objave: 18.10.2020. // Kategorija: Međunarodna scena (ATP, WTA, juniori)\nDejvis kup reprezentativac Srbije, 25 - godišnji Laslo Đere osvojio je drugu ATP titulu u singlu. Do novog naslova šampiona Laslo je stigao na turniru nagradnog fonda 271.345 evra koji je održan na Sardiniji na šljaci. U borbi za novi trofej Đere je salvadao domaćeg predstavnika Marka Čekinata 7:6(3), 7:5 u duelu koji je trajao dva sata i 16 minuta.\nPrvi ATP trofej Laslo je osvojio 2019. u Riju kada je u prvom kolu ovog takmičenja iz serije 500 salvadao u dva seta Austrijanca Dominika Tima (koji je u tom trenutku bio broj 8 na svetu).\nTrijumf u Italiji Đereu će doneti skok na ATP listi, trenutno je na 74. na svetu, na novoj listi trebao bi se naći na 53. poziciji. Najbiolji rang imao je 10. juna 2019. kada je bio 27. teniser planete.\nNa ATP turniru na Sardiniji učestvovao je i naš Dejvis kup reprezentativac Danilo Petrović koji je iz kvalifikacija stigao do polufinala gde je zaustavljen od Čekinata 1:6, 0:6 (jači otpor nije mogao da pruži zbog povrede), pre toga pobedivši dva igrača iz top 100, Španca Karbaljesa i Argentinca Delbonisa.


Grad Banjaluka uz Novaka Đokovića\nNa zgradi Gradske uprave u Banjaluci večeras je projektovan lik Novaka Đokovića sa sloganom "Banjaluka je uz Noleta".\nGradonačelnik Banjaluke Draško Stanivuković rekao je da su Banjaluka i Republika Srpska uz Novaka Đokovića.\n"Puna podrška za našeg Novaka Đokovića, počasnog građanina našeg grada, koji će vjerujem nakon novih pobjeda doći u Banjuluku da preuzme povelju koju su mu građani Banjeluke prije nekoliko godina dodijelili. Novače brate, samo naprijed", napisao je Stanivuković na svom Instagram profilu.\nNaime, Novak Đoković je već šest dana zatvoren u imigracionom hotelu nakon što je na aerodromu "Tulamarin" satima ispitivan i tretiran kao imigrant, a ne kao neko ko je na sasvim legalan način dobio dozvolu za ulazak u Australiju.\nĐokovića noćas oko ponoći po našem vremenu, očekuje suđenje u federalnom sudu države Viktorija kada će biti poznato da li će mu biti omogućen ostanak u toj državi i samim tim učešće na Australijan openu.


Izvor: Mondo, 26.Jul.2019, 17:02\nMinistarstvo pravde će raditi na izmenama tarifa javnih izvršitelja. Najavljeno je značajno revidiranje tarifa, tako da će se smanjiti broj radnji izvršitelja koje će se naplaćivati.\nMinistarstvo pravde je obezbedilo elektronsku >> Pročitaj celu vest na sajtu Mondo << platformu, odnosno pravosudni informacioni sistem, preko kojeg javni izvršitelj "na klik" pribavlja sve podatke iz svih baza koje su dostupne na toj platformi, a velika većina jeste.\nU planu je i da se smanji avans kod malih potraživanja, ali i fiksirana naknada kada se sprovodi izvršenje na računu budžeta.\n"To znači da stranka mora da podnese prigovor na rešenje o troškovima koje utvrdi javni izvršitelj pokrene sudski mehanizam da prekontroliše sve troškove koji su navedeni u rešenju o troškovima", precizirali su u ministarstvu.\nKonkretno, ti izvršitejji su obračunavali naknada za obrazložene akte koji se nisu nalazili u spisima predmeta, zatim bilo je priznavanja troškova koji ne mogu da se podvedu pod kategoriju ni stvarnog ni nužnog troška.


O nama - Beba Više\nUdruženje građana “Beba više” nastalo je iz potrebe da se pomognu i podrže svi ljudi koji se suočavaju sa sterilitetom, ali i svi oni koji se zalažu da na svijetu bude više djece. Dakle, naši članovi, ne moraju biti isključivo ljudi koji imaju ili su imali problem sa neplodnošću. Nastojimo da obuhvatimo sve što ima veze sa poboljšanjem statusa, dijagnostikovanjem, liječenjem i svim što ima veze sa podrškom natalitetu, odnosno budućim ili sadašnjim roditeljima.\nUdruženje je osnovano 2013. godine u Brčkom. Zahvaljujući našem aktivizmu, povećan je broj pokušaja VTO koje finansira Fond zdravstvenog osiguranja a takođe I mnogi lijekovi koji se tiču očuvanja trudnoće u Brčkom su besplatni.\nUsled izmjene zakona o udruženjima I fondacijama Brčko distrikta BiH udruženje se preregistrovalo u Centar za podršku zajednici “Beba više” a naša djelovanja pored primarnog koje se tiče neplodnosti proširili smo I na druge oblike podrške porodicama I pojedincima kao I humanitarnom radu, promociji I očuvanju kulture te sličnim aktivnostima.\nPodrška porodicama i pojedincima\nPromocija i očuvanje kulture


Šest izvlačenja biće organizovano u standardnom terminu, subotom od 17.55 časova, uz direktan prenos na prvom programu Radio-televizije Srbije.\nSve učesnike nagradne igre, koja ima za cilj jačanje svesti o značaju borbe protiv sive ekonomije, očekuju vredne nagrade.\nOd 23. januara do 27. februara ove godine, u svakom izvlačenju, biće dodeljeno po pet automobila "fijat 500 L" i po jedan stan u Beogradu.\nU prvih pet emisija najsrećniji učesnici postaće vlasnici stana u naselju Zemunske kapije, dok će 27. februara biti dodeljen stan u "Beogradu na vodi".\nNa poleđini koverte, odnosno na strani na kojoj se otvara, neophodno je napisati ime i prezime, adresu iz ličnih dokumenata i kontakt telefon, dok je na drugoj strani dovoljno napisati ”Uzmi račun i pobedi 2020”.\nPravo učešća imaju svi punoletni građani Republike Srbije, a slanje koverata je potpuno besplatno.\nPodsećamo na to da se sve koverte redovno mešaju i da se sve one poslate u prvom krugu i dalje nalaze u studiju i konkurišu za vredne nagrade.


Pritsci na Sputnjik i RT: „Ruski agenti“ pod istragom FBI - Sputnjik Srbija\n13:16 21.03.2017 (osveženo 15:26 21.03.2017) Preuzmite kraći link\nPripadnici Federalnog istražnog biroa (FBI) proveravaju nekoliko informativnih resursa, uključujući sajtove Sputnjik i RT po predmetu mešanja Rusije u predsedničke izbore u SAD, piše portal McClatchyDC, pozivajući se na dva izvora upoznata sa situacijom.\nSimonjanova: Strane obaveštajne agencije prate zaposlene u RT\nIzvori tvrde da su „ruski agenti“, verovatno, koristili botove koji su punili socijalne mreže linkovima na priče za podršku Donalda Trampa kada je on počinjao da gubi u predizbornoj trci Hilari Klinton.\nKonačni proizvod, izjavljuju izvori, postali su milioni postova na Tviteru i Fejsbuku, pozivajući se na članke konzervativnih internet-izdanja, kao što su „Breitbart njuz“ i „Infovors“, i ruski „RT njuz“ i „Sputnjik njuz“, piše portal.\nNeke od tih priča bile su delimično ili potpuno lažne, tvrde izvori. Portal nije naveo nikakve dokaze, dok je predstavnik FBI odbio da komentariše McClatchyDC na ovu temu.\nRusija je više puta poricala optužbe američkih specijalnih službi za pokušaje da utiče na izbore u SAD. Glavna urednica RT i Sputnjika Margarita Simonjan izjavila je da u ovim optužbama nema ni reči istine, dok je portparol predsednika Rusije Dmitrij Peskov nazvao to apsurdnim. On nije isključio da se radi o pokušaju da se ocrne mediji.


Norbert Šinković, izvor: NDNV\nPredsednik Nezavisnog društva novinara Vojvodine (NDNV) Norbert Šinković izjavio je da su u promociju društvene klime netrpeljivosti prema neistomišljenicima uključene i institucije Srbije.\nŠinković je za N1 rekao da, ako dođete do momenta da se toleriše napad šipkom na nekoga, takvu klimu morate da promovišete godinama.\n“To se ne dešava kroz dva-tri dana, to se dešava godinama uz aspekte nedelovanja. Pre nekoliko nedelja imali smo kampanju protiv kolega iz KRIK-a, i to iz Skupštine, deo novinarskih udruženja je napustio vladinu radnu grupu, to je klima u kojoj se normalizuje nasilje i to traje. Oni koji su napali Daška Milinovića su ljudi koji imaju 20 godina, koji su se rodili 1998, 1999, to je društvena klima koja dovodi do toga da je normalno da postanete inicijali u policijskom saopštenju“, kazao je Šinković.\nObjasnio je i sa kakvim se sve pretnjama i problemima suočavaju novinari.\n“U inboks dobijate pretnje ili vam stižu u komentarima na mrežama, pre nekoliko meseci ekstremisti su došli na kućni prag urednika VOICE-a, ostavili su rasističke poruke na zidu ulaza gde živi, i vi u takvoj klimi morate da vodite istraživački centar. Na različitim sajtovima bez potpisa i impresuma šire o vama laži. VOICE je stao u red nekoliko medija, od Jugpresa, Infovranjske, N1, primili smo tužbe zbog različitih tekstova, u roku od dva dana smo primili dve tužbe sa zahtevom od po milion dinara, samo zato što smo pisali o mogućim vezama i malverzacijama u vezi sa javnim nabavkama“, naveo je Šinković.\nPored toga, dodao je on, postoji i momenat glorifikacije onih koji napadaju druge.\n“To se ne odnosi samo na novinare, ako gledate napade na pripadnike manjinskih grupa, vidljivost kazni u javnosti je minimalna, vi ne možete da dočekate kraj suđenja. Ubistvo Slavka Ćuruvije, videli ste da je vraćen postupak na početak, ako ne možete kao institucija završiti priču i poslati jasnu poruku uz ostale mere, vi dobijate ovo. Nikakva kaznena politika ne može da promeni, ako institucije koristite da biste legitimizovali stanje u kome je napad na bilo koga legitimna stvar. Ne možemo završiti posao samo na sudskim procesima, oni jesu bitni, ali ne možemo ostaviti ključne momente da čekaju bolja vremena. Morate da imate političku volju”, poručuje Šinković.


Google uklonio veći broj aplikacija koje su se koristile za špijuniranje - CdM\nTehno & Nauka Krenula čistka\nGoogle uklonio veći broj aplikacija koje su se koristile za špijuniranje\nU današnje vrijeme veoma je lako pronaći nečije informacije onlajn. Korisnici na društvenim mrežama su specifično voljni da dijele svoje informacije i lični život sa potpunim strancima na internetu. Ovo je naravno dovelo i do problema, gdje je sada moguće špijunirati i pratiti druge ljude iz udobnosti svog doma.\nIpak, Google želi da smanji ove aktivnosti a u tu svrhu kompanija je uklonila veći broj aplikacija sa Google Play Store-a, koje bi potencijalno mogle biti upotrebljene za špijuniranje drugih korisnika.\nOvo je zasnovano na izveštaju Avasta, koji lista sedam aplikacija iz Play Store-a koje imaju sposobnost da prate i šalju podatke o lokaciji, privatnim kontaktima, istorijatu poziva i tekstualnim porukama.\nProblem sa ovim aplikacijama je u tome što se često zamaskiraju u bezopasne aplikacije. Neke od ovih aplikacija su bile nuđene i kao softver za roditeljsku kontrolu, dok je u njihovom opisu stajalo da korisnicima omogućava “da na oku drže prevarante/cheatere”.\nGoogle je u međuvremenu uklonio aplikacije koje su se našle na Avastovoj listi. Ipak, problem sa ovakvim aplikacijama nije iskorijenjen pa se korisnicima preporučuje da budu obazrivi kada instaliraju softver, da provjeravaju ocjene i iskustva drugih korisnika i da obrate pažnju na odobrenja za pristup koje aplikacija zahtijeva.\nTagsAplikacije Google Google Play Store špijuniranje tehnologija\nHuawei Mate 30 uskoro sa kompletnim Androidom\nPrimjena novih tehnologija unapređuje efikasnost pravosuđa


19/11/2019 u 19:05\nIako je obećavao da nikada neće prihvatiti ANP sada je potpuno jasno da je pristankom na ovaj dokument, kako god da se on zvao, Dodik aktivirao MAP i prodao Republiku Srpsku, kazao je Mirko Šarović, ministar vanjske trgovine i ekonomskih odnosa BiH i predsjednik SDS-a.\nSvojim glasom dobio je mandatara ali je to platio ulaskom Republike Srpske u NATO savez.\nKojim god imenom ovaj dokument sada nazvao, a sigurno će se pravdati ovih dana da to nije to, jasno je da je Dodik prekršio rezoluciju NSRS o vojnoj neutralnosti, kazao je Šarović.\nTime je sebe postavio visoko na sramnoj ljestvici osoba koje su donijele jednu od ključnih odluka pogubnih za interese građana i ciljeve Republike Srpske, rekao je on u saopštenju.\n"Zagrljaji" Safeta Zeca u Istorijskom muzeju BiH


Udruženje za bezbednost i zdravlje na radu Srbije » Broj stradalih radnika manji za 12,5 odsto u odnosu na lane\n/ DOBRE VESTI / Broj stradalih radnika manji za 12,5 odsto u odnosu na lane\nubzrs on 24/10/2017 - 7:18 am in DOBRE VESTI\nOtkriveno je više od 16.000 radnika “na crno” što je za 23 odsto više u odnosu na proteklu godinu.\nBroj smrtno stradalih radnika u prvih devet meseci ove godine manji je za 12,5 odsto u odnosu na isti period prethodne godine, a čak polovina njih je u sektoru građevinarstva i industrije, kaže za Tanjug načelnik Odeljenja za studijsko-analitičke poslove Inspektorata za rad Maja Ilić.\nOna objašnjava da je otkriveno više od 16.000 radnika “na crno” što je, kako napominje, za 23 odsto više u odnosu na proteklu godinu.\n“Nakon preduzetih mera inspektora rada, poslodavci su zaposlili 15.042 ljudi, što je za 37 odsto više nego u istom periodu 2016. godine, a otkriveno je 579 neregistrovanih subjekata”, objašnjava i dodaje da su radnici koji su, ustvari, već bili angažovani, postali samo vidljivi za sistem i statistiku.\nNajugroženija zanimanja i dalje su građevinski radnici različitih profila, NK radnici, armirači, tesari, zidari, vozači autoviljuškara, kamiona, automehaničari, pomoćni radnici, zavarivači, rukovaoci kranovima…\nInspektori rada su od početka godine obavili 36.408 inspekcijskih nadzora, od toga, oko sedam hiljada kontrola na gradilištima širom Srbije.\n“Smrtne i teške povrede na radu sa smrtnim ishodom se najčešće događaju u građevinarstvu i industriji, a 50 odsto od ukupnog broja smrtnih i teških povreda bilo je u ovim delatnostima”, navodi Ilić.\nReč je, uglavnom, o radnicima koji rade na povremenim i sezonskim poslovima, pri tome, kaže Ilić, nisu obučeni a “gazde” im nisu obezbedile zaštitnu opremu.\n“Inspekcija je na gradilištima zatekla 19.735 radnika, od kojih je 2.111 radilo na crno”, navodi ona.\nOd 28 smrtnih slučajeva, osam se dogodilo u građevinarstvu, šest u sektoru industrije, pet u poljoprivredi, isto toliko u sektoru saobraćaja, i po jedan stradali je iz sektora ličnih usluga, komunalnoj delatnosti i reciklaži, trgovine na veliko i malo i u oblasti zabave i rekreacije\nMaja Ilić Povreda na radu


15.12.2014. - 10:02h 15:48h Izvor: Biljana Marković\nAlternativna medicina ima rešenje za gotovo sve zdravstvene probleme, pa tako i za bolove u leđima i zglobovima, koji su najčešća boljka današnjice, zbog dugog sedenja i fizičke neaktivnosti.\nKoja vrsta alternativne medicine vam odgovara prema horoskopskom znaku, pročitajte OVDE.\nUmesto stalnog posezanja za analgeticima, ovaj prirodni lek može da vam pomogne da zdrave zglobove održavate u dobrom stanju, smanjite bolove i istovremeno otklonite mnoge probleme koje prate ove nesnosne tegobe.\nOVDE otkrijte koje dve jednostavne vežbe će vas osloboditi bola u leđima uzrokovanog dugim sedenjem!\nOčistite 300-400 gr belog luka i sitno iseckati. Staviti u teglu i preliti ga 1 litrom kvalitetnog nerafinisanog biljnog ulja (maslinovo, suncokretovo…), zatvoriti poklopcem i ostaviti teglu na tamno mesto na sobnoj temperaturi.\nPotrebni je da odstoji 2 nedelje, a ne zaboravite i da svakodnevno mućkate sadržaj tegle. Na kraju ćete dobiti ulje belog luka, koje treba da se procedi kroz 3-4 sloja gaze ili dva puta kroz sitnu plastičnu cediljku.\nUlje se utrljava na bolna mesta, na primer u donji deo leđa (krsta) kod osteohondroze, bolova u leđima ili u bolne zglobove na rukama i nogama kod artroze.\nRecept ruskog lekara za magičnu mešavinu koja poboljšava vid, preuzmite OVDE!\nBeli luk poboljšava cirkulaciju krvi u bolnim zglobovima, pa samim tim pomaže uspostavljanju njihovih funkcija. Terapija ovim domaćim uljem bi trebalo da traje dva meseca.\nZa svaki slučaj, pre upotrebe prirodnih sredstava konsultujte se sa lekarom.\nOVDE saznajte kako da napravite domaći lek koji poboljšava cirkulaciju i snižava holesterol!\nUlje protiv bolovaUlje belog lukaRuska medicinaDomaći lekZgloboviLeđaKičmaKrsta


Građani Kosova nemaju podršku nadležnih za prevazilaženje loše ekonomske situacije ⋆ Balkan PlusBalkan Plus\n03.05.2021 u 22:44\nGrađani Kosova nemaju podršku nadležnih za prevazilaženje loše ekonomske situacije\n“U ekonomskom smislu, zaista jeste reč o krizi koja je pogodila ceo svet i to se naravno odražava i na Kosovu. Posebno su ugroženi građani i domaćinstva, koji nemaju direktnu podršku nadležnih za prevazilaženje teške ekonomske situacije”, rekao je Grdžaljiu.\n“Istina je da će se Kosovo posle pandemije koronavirusa suočiti i sa socijalnom i ekonomskom pandemijom, i nadležni prosto koraju da pronađu mehanizme za zaustavljane porasta inflacijeU svoj fokus Vlada Kosova treba da stavi socijalnu politiku, a ne političku agendu. Izgleda da trenutni ima malo izgleda da će ekonomski i socijalni apekst biti prioritet trenutne vlasti”, napomenuo je Grdžaljiu.\n“Šta čovek može da uradi sa penzijom? Uskoro nećemo moći ni hleb da kupimo. Sitiacija je veoma teška, posla nema, penzije su male. A, oni iz vlasti rade šta hoće i ništa nas ne pitaju”, bio je iskren Zekiri.


OPRE ROMA U BUJANOVCU – ERVROPSKE ROMSKE NOVINE – ERVROPAKO ROMANO LIL – EUROPEAN ROMA NEWSPAPERS\nOPRE ROMA U BUJANOVCU\nNebojša Vladisavljević 20/02/2020 0\nBujanovac – Dom kulture\nPovodom jučerašnjeg, skupa koji se održao u Bujanovcu sa romskom zajednicom, a sa ciljem predstavljanja novoformiranog omladinskog građanskog pokreta Opre Roma Srbija, a koji je pokrenut u nekoliko balkanskih i evropskih zemalja sa ciljem zastupanja romske zajednice u zemljama u kojima je registrovan.\nOpre Roma Srbija pokrenula je inicijativu u Bujanovcu sa aktivistima koji taj pokret predstavljaju u Bujanovcu i gde je zajedničkim snagama pokrenuta inicijativa pomoći Romima kojima su kuće izgorele u požaru.\nNa osnovu ove akcije organizovana je i donatorska večera sa lokalnim vlastima, kako bi se novac sakupio za izgradnju novih kuća romskim porodicama, akciji se pridružilo i romsko stanovništvo iz dijaspore i pokrenulo akciju sakupljanja sredstava.\nNakon ove uspešne inicijative, romskoj zajednici se juče omladinski pokret Opre Roma Srbija predstavio romskoj zajednici, gde su vodeći ljudi tog pokreta otvoreno govorili o ambicijama, idejama i namerama, što se da videti iz video materijala učesnika na tom skupu:\nU razgovoru sa našim sagovornikom O.K. koji je prisustvovao samom skupu u Bujanovcu, saznajemo sledeće:\nDa su se predstavnici Opre Roma Srbija predstavili romskoj zajednici;\nDa su razgovarali o infrastrukturi i rešavanju konkretnih problema u romskim naseljima širom Srbije;\nDa imaju svoje resurse za rešavanje aktuelnih problema romske zajednice i da će ih upotrebiti za infrastrukturnu izgradnju i konkretnu pomoć u rešavanju životnih standarda u romskim naseljima;\nDa će nastojati da se izbore za sva prava romske zajednice koja su zagarantovana Ustavom RS;\nU daljem razgovor naš sagovornik O.K. za EVROPSKE ROMSKE NOVINE rekao je:\n,,Do sada niko nije ništa konkretno uradio za bolji položaj naše zajednice, imamo odbornika koji nas predstavlja u lokalnoj samoupravi ali ništa se konkretno nije uradilo, iako su nam svi obećavali da će nam urediti ulice, vodu, struju i sve ono što je potrebno za život dostojan čoveka u 21 veku. Narod je naišao na oduševljenje i podržali su program koji su predstavili mladi Romi ovog pokreta, medjutim svi samo obećavaju, videćemo šta će i kako biti“. Ne tako davno u Bujanovcu je bilo 15% romskog stanovništa, gde su sada ? po slobodnim procenama u ovome momentu Roma jedva da ima nešto manje od 10%.\nZasigurno nisu“otišli zato što im je dobro“.Uvek je pred izbore bilo mnogo obećanja, hajde da vidimo šta će se desiti sa ovim mladim ljudima.\nOstaje nam samo da vidimo da li je ovo još jedna inicijativa poput one političke oko ujedinjenja, da li je ovaj pokret pozadina nekoga i nečega ko manipuliše romskom zajednicom, da li je na pomolu još neka dekada kroz ovaj progres, da li su mladi ponovo izmanipulisani ili je ovo možda buđenje svesti romskih aktivista i zajednice zbog predstojećih izbora u RS?\nNa Vam je da sami zaključite ?\nŽene nedovoljno zastupljene u politici, najgore stanje na lokalnom nivou\nSamo četiri posto Roma u BiH prošlo je program imunizacije


MUP: 188 navijača NE SME na utakmice | Mondo Sport\nMinistarstvo unutrašnjih poslova saopštilo da je 188 navijača kažnjeno zabranom prisustvovanja određenim sportskim priredbama, a nešto više od četvrtine njih su iz Beograda\nOdređenim sportskim manifestacijama u Srbiji zabranu prisustva ima 188 lica, a od tog broja 131 zaštitna mera zabrane izrečena je u krivičnom postupku, a 57 u prekršajnom, rečeno je agenciji Fonet u Ministarstvu unutrašnjih poslova Srbije.\nPrema podacima MUP, imajući u vidu tok krivičnog i prekršajnog postupka, tokom prošle godine izrečene su 33 zaštitne, mere zabrane prisustvovanja određenim sportskim priredbama u krivičnom i 28 u prekršajnom postupku.\nZaštitna mera zabrane prisustvovanja predviđena je Krivičnim zakonikom i sastoji se u obavezi osobe kojoj je izrečena da se neposredno pre održavanja određenih utakmica lično javi u policijsku stanicu na području gde se zatekla i da u njoj boravi za vreme trajanja sportske manifestacije.\nNavedeno je samo da su u svim slučajevima nepostupanja prekršajno kažnjene osobe po izrečenoj zaštitnoj meri, i protiv njih su podnošeni zahtevi za pokretanje prekršajnog postupka.\nU slučajevima kada kažnjene osobe nisu postupale po izrečenoj meri bezbednosti u krivičnom postupku, o tome su obaveštavani nadležni sudovi koji su izrekli meru.


RTCG - Radio Televizija Crne Gore - Nacionalni javni servis :: Politika :: "Bečić potvrdio da su sa SDP-om formirali koaliciju"\n16. 02. 2022. 13:35 >> 13:39 6\n"Bečić potvrdio da su sa SDP-om formirali koaliciju"\nOdbor DPS-a Prijestonice saopštio je da je SDP na Cetinju formirao koaliciju i sa Demokratama.\n“Izjavom Alekse Bečića da se na Cetinju desio demokratski princip i da Demokrate, SDP, Stara garda i URA formiraju vlast, doskorašnji predsjednik Skupštine potvrdio je da je na Cetinju formirana koalicija ,,Fotelja je naša nacija” koja će izabrati gradonačelnika do kraja mjeseca”, poručuju iz cetinjskog odbora DPS-a.\nTako je, kako navode, Aleksa Bečić u potpunosti demantovao sve one iz SDP-a koji su prethodnih dana “potcjenjivali inteligenciju građana tvrdeći da je na Cetinju postignut dogovor samo između SDP-a i Stare garde”.\n“Onima koji javno nastupaju iz SDP-a preporučujemo da sa svojim novim koalicionim partnerima pored koalicionog sporazuma usaglase i medijske poruke. Prilično je neprijatno, da vas partneri ovako demantuju i hvataju u sopstvenim zabludama i javnim obmanama”, kažu u DPS-u.\nDPS Cetinje SDP Cetinje\nPrimarni zadatak da građani Cetinja opet vjeruju DPS-u\n25. 06. 2022. 5\n"DPS ponovo mora biti stožerna snaga državne politike"\n12. 06. 2022. 4\nHuter: Danas konačno pale maske\n28. 02. 2022. 2\nSDP-u bitnije fotelje od Cetinjana\n23. 02. 2022. 3


BiH najkorumpiranija zemlja na svetu!\nBiH je najkorumpiranija zemlja u svetu, podaci su američke agencije „Galup“ dobijeni na osnovu istraživanja javnog mnjenja.\nOvakav postotak potvrdnih odgovora ujedno je i najveći na svetu, a isti rezultat zabilježen je u Moldaviji, prenosi „Dnevni avaz“.\nAnalitičar u oblasti bezbednosti Denis Hadžović smatra da je ovakav postotak potvrdnih odgovora o prisustvu korupcije u BiH definitivno znak za uzbunu.\nNapominjući da ovi podaci ukazuju na to da se situacija pogoršava, Hadžović je upozorio da je zabrinjavajuće to što se korupcija veže za organizovani kriminal koji predstavlja ozbiljnu pretnju za društvo i ekonomiju.\n„S obzirom na to da je izabranim predstavnicima građana dozvoljeno da upravljaju budžetskim novcem, onda je jasno odakle dolazi korupcija“, kaže Hadžović.\nKada je reč o državama u Evropi, može se zaključiti da je problem korupcije u 2017. bio gori nego godinu ranije. Među 20 najkorumpiranijih zemalja na svetu su i neke članice EU, kao što su Bugarska, Rumunija i Mađarska.


Manifestacija “Doživi Divčibare” - VA014 INTERNET PORTAL\nNaslovna info Manifestacija “Doživi Divčibare”\nManifestacija “Doživi Divčibare”\nTuristička organizacija Valjevo je od 15.-19.juna organizovala zabavno-edukativnu manifestaciju “Doživi Divčibare”. Manifestacija je organizovana pod pokroviteljstvom Ministarstva trgovine, turizma i telekomunikacije Republike Srbije i Grada Valjevo. Namera organizatora je da deca uz druženje i zabavu nauče nešto novo o biljnom i životinjskom svetu Divčibara kao i o značaju očuvanja životne sredine.\n“Manifestacija “Doživi Divčibare”, održava se peti put gde učestvuju osnovci valjevskih škola OŠ „Sestre Ilić“, OŠ“Nada Purić“,Prva osnovna škola i Udruženje „Zagrljaj“. Cilj manifestacije jeste da deca gaje taj neki pozitivan odnos ka Divčibarama i da čuvaju planinu jer moramo znati odakle potičemo gde pripadamo da bi mogli da se razvijamo kao ljudi. U toku same manifestacije imali smo održavanje radionica na temu biljni i životinjski svet Divčibara gde su deca mogla da upoznaju šta je sve to što Divčibare može da im pruži, znači flora i fauna Divčibara. Zatim, radionice kao što su eko trofeji, lanac ishrane u prirodi i naravno radionice koje su im pokazale da oni mogu aktivno da učestvuju. Učenici su imali priliku da upoznaju vrhove Divčibara kao i da uče o planinarenju”, objasnila je direktorka TO Valjevo Ana Marković.


Naslovna » Aktuelno » 31. Sednica Međunarodne komisije za sliv reke Save\n31. SEDNICA MEĐUNARODNE KOMISIJE ZA SLIV REKE SAVE\nU Beogradu je 20. februara održana 31. sednica Međunarodne komisije za sliv reke Save.\nRepubliku Srbiju su na sednici predstavljali Miodrag Pješčić, v.d. direktora Republičke direkcije za vode Ministarstva poljoprivrede, šumarstva i vodoprivrede predsedavajući Savskom komisijom i Vladan Zdravković, državni sekretar u Ministarstvu energetike, razvoja i zaštite životne sredine, zamenik člana Savske komisije. Takođe, u radu Savske komisije su učestvovali i eksperti iz institucija koje su u Republici Srbiji nadležne za sprovođenje Okvirnog sporazuma o slivu reke Save. Na sednici su učestvovali i predstavnici Bosne i Hercegovine, Hrvatske i Slovenije, zaposleni u Sekretarijatu Savske komisije i gosti.\nPosebna pažnja bila je posvećena razmatranju aktivnosti koje se odnose na projekat „Obnova i razvoj transporta i plovide na vodnom putu reke Save“ i pitanja vezana za proces usvajanja Plana upravljanja slivom reke Save. Donošenje i implementacija Plana upravljanja doprineće unapređenju statusa voda na slivu reke Save. Takođe, rasprava je vođena i u vezi donošenje nedostajućih, odnosno ratifikacije potpisanih protokola kojima se uređuju pitanja iz nadležnosti Savske komisije. Razmatrana je i organizacija Četvrtog sastanka Strana, koji će se održati na ministarskom nivou, a koji je planiran za 31. maj 2013. godine u Bosni i Hercegovini (Sarajevo). Na sastanku Strana, koji se održava najmanje jednom svake dve godine težište će biti razmatranje pregleda rada i aktivnosti Međunarodne komisije za sliv reke Save u periodu 2011-2013. godina.\nNa sednici je predstavljen i pregled aktivnosti koje su planirane u okviru obeležavanja 1. juna Dana Save, a koje će početi upravo održavanjem Četvrtog sastanka Strana. Planirano je i održavanje Parlamenta mladih sa sliva reke Save „Mladi danas za Savu sutra“, drugog po redu, u čijem radu se očekuje učešće predstavnika srednjih škola iz sve četiri države, koji će predstaviti najbolje „eko-projekte“ u slivu reke Save. Ove godine Parlament mladih će biti održan u Srbiji od 24-25. maja. Takođe, planirano je i održavanje biciklističke demo-ture duž reke Save (u sedam gradova duž reke Save, od izvora do ušća, u periodu 25. maj – 1. jun), kao početne aktivnosti na planiranju projekta razvoja biciklističkih staza duž reke Save.\nRepublika Srbija kao najnizvodnija država na slivu reke Save ima poseban interes da se što efikasnijim radom Savske komisije i njenih tela koordinirano sprovode aktivnosti posebno iz oblasti zaštite od štetnog dejstva voda, odnosno od poplava i pitanja zaštite kvaliteta voda.\nOkvirni sporazum o slivu reke Save, potpisan 3.12.2002. godine u Kranjskoj gori, prvi je međunarodni, razvojno orijentisan sporazum u regionu, sklopljen nakon mirovnog sporazuma iz Dejtona i Ugovora o pitanjima sukcesije. Ovaj sporazum predstavlja okvir za saradnju savskih država (Bosne i Hercegovine, Hrvatske, Slovenije i Srbije) u sektoru voda, sa ciljem ostvarivanja uslova za održivi razvoj regiona u slivu reke Save. Nakon stupanja Okvirnog sporazuma na snagu krajem 2004. godine, proces njegovog sprovođenja zvanično je započeo formiranjem Međunarodne komisije za sliv reke Save (Savske komisije) u junu 2005. godine radi koordinacije sprovođenja Sporazuma i uspostavljanjem Sekretarijata Savske komisije u januaru 2006. godine.\nU proteklom periodu, Okvirni sporazum se pokazao kao dobra regionalna platforma za podsticanje kontakata i poboljšanje saradnje između država Strana, koja pruža mogućnosti za razmenu iskustava i dodatnu obuku stručnjaka, realizaciju zajednički dogovorenih, regionalnih projekata, usklađivanje nacionalne regulative, metodologija i postupaka, kao i poboljšanu međusektorsku saradnju, naročito među nadležnim telima u državama Stranama.\nRepubliku Srbiju u Savskoj komisiji predstavljaju Miodrag Pješčić, v.d. direktora Republičke direkcije za vode Ministarstva poljoprivrede, šumarstva i vodoprivrede, član Savske komisije i Vladan Zdravković, državni sekretar u Ministarstvu energetike, razvoja i zaštite životne sredine, zamenik člana Savske komisije.\nOkvirni sporazum odlikuje sveobuhvatni karakter, koji Savskoj komisiji određuje najširi delokrug rada među svim međunarodnim rečnim ili jezerskim komisijama u Evropi, obuhvatajući istovremeno i aspekte zaštite voda i vodnog ekosistema, zaštite od štetnog delovanja voda i pitanja razvoja privrednih aktivnosti, kao što su plovidba i rečni turizam. Velika pažnja posvećena je transparentnosti procesa, kroz uključenje širokog kruga interesnih grupa iz svih društvenih sektora (vladin, nevladin, akademski i poslovni) i dopunu pristupa „odozgo na dole“ stalnim jačanjem komponente „odozdo na gore“. Aktivnosti na sprovođenju Sporazuma u potpunosti su usaglašene sa relevantnim direktivama Evropske unije i konvencijama UNECE-a, kao i sa Strategijom EU za podunavlje i Strategijom EU 2020. Sprovođenje Okvirnog sporazuma, kao subregionalni proces, omogućava detaljnije analize i rezultate komplementarne onima iz regionalnog procesa koji se odvija na nivou sliva Dunava. Pristup sprovođenju Sporazuma je, takođe, pragmatičan i praktičan, obzirom da teži da državama obezbedi konkretne, upotrebljive proizvode (plovidbena i turistička infrastruktura, strateški planovi, informacioni sistemi i sistemi razmene podataka, prognoze i upozoravanja).\nRepublika Srbija kao najnizvodnija država na slivu reke Save ima poseban interes da se što efikasnijim radom Savske komisije i njenih tela koordinirano sprovode aktivnosti posebno u oblasti zaštite od štetnog dejstva voda, odnosno od poplava i pitanja zaštite kvaliteta voda.\nOd početka do danas, sistem implementacije Okvirnog sporazuma dostigao je visok nivo funkcionalnosti, a Savska komisija je postala stabilan mehanizam, prepoznat i u savskim državama i u širem okruženju kao efikasna organizacija, pouzdan partner i uspešan koordinator sve većeg broja aktivnosti država u okviru sprovođenja Sporazuma. Iako upravljanje projektima nije njena osnovna uloga, postojanje i rad Savske komisije pokazali su se i kao uspešan način da se obezbedi realizacija širokog spektra projekata u oblasti voda. Za realizaciju projekata do sada je osigurano ukupno 12.55 mil. evra, od čega 16% potiče iz kontribucija Strana, a 84% iz spoljnih izvora finansiranja. Postoji realna mogućnost da se, u budućnosti, udeo finansiranja iz spoljnih izvora dodatno uveća, obzirom da su, u okviru procesa implementacije Dunavske strategije EU, praktično svi prioritetni projekti Savske komisije dobili potvrdu o usklađenosti ili pismo preporuke, što ohrabruje kada je u pitanju mogućnost realizacije projekata iz spoljnih izvora finansiranja.\nTokom dosadašnje implementacije Okvirnog sporazuma uočene su i određene teškoće. One su, pre svega, povezane sa manjkom ljudskih i finansijskih resursa država Strana, obezbeđenjem sredstava za realizaciju prioritetnih projekata, ograničenim pristupom podacima potrebnim za izradu studija od zajedničkog interesa pod okriljem Savske komisije, kao i manjkom prikladnih institucionalnih struktura i, u pojedinim državama, nedovoljnom usklađenošću zakonodavstva sa regulativom Evropske unije. Pored toga, pokazalo se da na napredak u oblasti upravljanja vodama, gde se zahtevi prema državama Stranama zasnivaju na preporukama i zaključcima Savske komisije (za razliku od odluka Savske komisije u oblasti plovidbe), delimično utiče i to što nadležna tela država Strana na različite načine percipiraju zahteve proistekle iz preporuka i zaključaka.\nDeset godina nakon potpisivanja Okvirnog sporazuma, rezultati regionalne saradnje su vidljivi, a polazeći od stečenih iskustava, nova Strategija implementacije Okvirnog sporazuma i prateći Akcioni plan za period od 2011. do 2015. godine, predviđaju konkretne korake za prevazilaženje pomenutih prepreka, pa se sa razlogom i optimizmom očekuje da na bazi značajnih dosadašnjih rezultata, obezbede efikasnu implementaciju Okvirnog sporazuma i u godinama koje dolaze.


D Express u saradnji sa NIS-om: Preuzimanje paketa bez kurira - logistikaitransport.com\nTokom 2018. godine, prvi put se stvorila ideja da se dostava robe putem paketomata primeni u Srbiji, budući da je online kupovina postajala sve rasprostranjenija, a način dostave preko kurira je bio za mnoge korisnike nepogodan. Ideja je razvijena po ugledu na mrežu paketomata razvijenoj na teritoriji SAD i zapadne Evrope. Tako je ideja da se mreža paketomata postavi na području prvo Beograda, a kasnije i cele Srbije, nastala i pre pandemije, 2019. godine, koja je samo opravdala razvoj ovog projekta.\n„Pokretačka ideja je da se korisnicima omogući jednostavniji i udobniji način isporuke paketa, kakav pruža mreža D Paketomata“ kaže Mašan Miličić, menadžer za razvoj novih usluga i proizvoda u NIS a.d.\nPotpuna automatizacija procesa, bezbedno preuzimanje paketa u vreme kada korisnicima odgovara i to na odabranoj benzinskoj stanici, učinili su preuzimanje putem D Paketomata praktičnim, brzim i zanimljivim.\nUz više nego pozitivnu reakciju koja je proizašla nakon puštanja u rad 30 prvobitno postavljenih D Paketomata, D Express pažljivo je osluškivao zahteve svojih potrošača o proširenju mreže D Paketomata. Korisnički centar i društvene mreže kurirske službe D Express bili su preplavljeni zahtevima za postavljanjem D Paketomata širom Srbije, pa je proširenje započeto već tokom 2020. godine, da bi 2021. godinu obeležilo postavljanje i puštanje u rad 41 novog D Paketomata.\nZbog toga danas, mreža D Paketomata broji više od 100 lokacija u 40 gradova Srbije. Nakon dve godine otkako je usluga postala dostupna, korisnici D Paketomata i dalje najviše cene činjenicu da preuzimaju paket u vreme koje njima odgovara, bez čekanja kurira i na odabranoj benzinskoj stanici. Ovi benefiti D Paketomata postali su omiljeni svima koji nemaju mogućnost da budu tokom celog dana na jednoj adresi, pa se tako D Paketomati najčešće koriste u povratku sa posla i između drugih obaveza.\nNa drugoj strani, uz bolju organizaciju sopstvenog vremena, odlika D Paketomata koja je dobila posebne pohvale je jednostavnost korišćenja, zahvaljujući maksimalno automatizovanom procesu. Nakon što D Express preuzme pošiljku poručenu online, korisnik dobija poruku sa linkom putem kojeg može izabrati lokaciju D Paketomata za preuzimanje. Nakon što je pošiljka isporučena u D Paketomat, korisnik dobija poruku sa kodom za otvaranje pregrade. U slučaju da je pošiljka plaćena online, korisnici unose kod direktno na D Paketomatu ili, u slučaju plaćanja pouzećem, korisnici na kasi benzinske stanice plaćaju pošiljku u gotovini ili karticom i potom na D Paketomatu unose kod.\nNije redak slučaj da se potrošači odluče na preuzimanje pošiljke kasno uveče, kada završe sve dnevne obaveze, jer radno vreme D Paketomata prati radno vreme benzinskih stanica. Upravo su sve karakteristike D Paketomata na jednom mestu vrlo uspešno ispunile sve zahteve potrošača -prilagodljivost vremena preuzimanja, veliki broj lokacija i lako razumljivo funkcionisanje same usluge.\nDOBITNIK NAGRADE ZA „BEST INNOVATION IN ECOMMERCE DELIVERY/LOGISTICS\nIako kompanija D Express svoje poslovanje već dugi niz godina zasniva na primeni najnovijih tehnologija, inicijativa koja je dovela do postavljanja prvih D Paketomata kao potpuno nove usluge na tržištu, potvrdila je liderstvo u industriji logistike i dostave. Osim pozitivnih reakcija krajnjih korisnika koji od prvih D Paketomata zahtevaju nove lokacije i prenose svoja pozitivna iskustva sa ovom uslugom, D Paketomat je na prošlogodišnjoj dodeli HotSpot Awards u organizaciji eCommerce Asocijacije Srbije nagrađen priznanjem za najbolju inovaciju u oblasti logistike i dostave (Best Innovation in eCommerce Delivery/Logistics).\nSvakako da veliki uspeh uvek podrazumeva ne samo viziju, posvećen rad, strpljenje i upornost, već i pouzdanog partnera koji deli iste vrednosti i ciljeve. Za celokupan projekat i uspeh D Paketomata, pored kurirske službe D Express, zaslužna je i kompanija NIS Petrol i Gazprom, naročito Mašan Miličić, menadžer za razvoj novih usluga i proizvoda u NIS a.d., koji je prepoznao značaj i potencijal ovog projekta i uz čije su svesrdno zalaganje D Paketomati postali sastavni deo benzinskih stanica širom Srbije.\nUpravo zbog svih zadovoljnih korisnika D Paketomata, ali i svih onih koji i dalje čekaju prvi D Paketomat u svojoj blizini, D Express do kraja godine obećava postavljanje novih paketomata, na novih 50 lokacija širom Srbije, još jednom dokazujući da su tržišni lideri zapravo kompanije koje pronađu način da na zahteve potrošača odgovore inovacijom.\nZage Malivuk .1, 11000 Beograd\nPaketna dostava u Srbiji – šta smo prošli, gde smo sada i šta nas očekuje\nInovacije u paketnoj dostavi za rast i održivost e-trgovine


Devel Sixteen - kvad turbo zver sa 5.000 ks - Muški magazin - trendovi, fitness, lifestyle, saveti, devojke... `\nMeđutim, sada je prvi proizvodni model stigao na tržište i isporučen je jednom kupcu u Severnoj Americi. Iako je prethodno očekivan sa V16 motorom i monstruoznih 12,3 litara zapremine, praćenih sa četiri turbine i 4.500 ks, nedavni dino testovi dokazali su da ovaj neverovatni model sa šesnaest cilindara zapravo poseduje 5.007 ks i 5.094 Nm obrtnog momenta. Pogonski sklop predstavlja delo kompanije Steve Morris Engines iz Mičigena, tako da se jednim delom, brutalni automobil vraća kući, dok njegov ostatak pripada sunčanom Dubaiju.\nSve što nam je pored toga poznato jeste da „šesnaestica“ poseduje karbonsku karoseriju inspirisanu mlaznim avionima, a svaki naš pokušaj izvlačenja dodatnih informacija završava se ispred zida ćutanja kompanije Devel. Ovo znači da ne možemo ni pretpostaviti koliko je veokova potrebno raditi kako bismo sebi priuštili ovakvu jednu zver.\nNadamo se samo da ćemo sa prvim javnim predstavljanjem modela moći da dobijemo nešto više tačnih podataka i cifara vezanih za performanse i samu cenu modela.\nPROČITAJTE SLEDEĆI TEKST: Ferrari FXX-K Evo – zver od 4.5 miliona dolara


SzP - Video-nadzor postavljen iz preventivnih razloga | Trebinje Live\nSzP - Video-nadzor postavljen iz preventivnih razloga\nSavez za promjene Trebinje saopštio je da je Gradska uprava odlučila da postavi video-nadzor na ulicama, zgradama i trgovima iz preventivnih razloga, da bi bili spriječeni kriminal i kršenje saobraćajnih propisa.\nU saopštenju se navodi da video-nadzor može da posluži i kao dokazni materijal protiv izvršilaca nedozvoljenih radnji.\n"Trebinjski video-nadzor je pod kontrolom Civilne zaštite, a snimljeni materijal biće dostupan svakome kome bude potreban - policiji, tužilaštvu i drugima", navodi se u saopštenju Saveza za promjene.\nIz Saveza za promjene ocjenjuju da, kako se navodi, "oni okupljeni oko SNSD-a s razlogom negoduju" na ovu odluku gradskih vlasti.\nGradski odbor SNSD-a Trebinje pozvao je ranije nadležne policijske institucije da hitno ispitaju ko snima građane Trebinja i za kakve potrebe, kao i da istraži pod kakvim okolnostima je gradonačelnik Slavko Vučurević sklopio posao o postavljanju kamera u ovom gradu.\nTrebinjski SNSD naveo je i da Vučurević nije raspisao javni tender za uvođenje sistema video-nadzora u gradu "za koji će plaćati godišnje čak 60.000 KM, a da se ne zna ni čije su kamere vlasništvo, ni za šta se daje novac, ni ko će građane nadzirati".


RTS :: Ekološke akcije daju dobre rezultate\nDruštvo Ekološke akcije daju dobre rezultate\nčetvrtak, 28. jan 2010, 17:56 -> 21:17\nEkološke akcije daju dobre rezultate\nSrbija na 29. mestu prema Indeksu ekoloških performansi. Dobar plasman posledica ekološke akcije "Očistimo Srbiju" u okviru koje je očišćena skoro polovina deponija u Srbiji, rekao ministar Oliver Dulić.\nMinistar životne sredine i prostornog planiranja Oliver Dulić rekao je da se prema "Indeksu ekoloških performansi" za ovu godinu, Srbija od 163 zemlje sveta našla na 29. mestu.\n"To što se Srbija našla na veoma dobrom mestu, doprineli su u velikoj meri napori da se mnogi zakoni primene u oblasti zaštite životne sredine", rekao je Dulić.\nDulić je Tanjugu rekao da je takav "dobar plasman" posledica i velike ekološke akcije "Očistimo Srbiju" u okviru koje je očišćena skoro polovina deponija u Srbiji.\n"Očekuju nas veliki napori i trud da to mesto popravimo u narednim godinama. U 2010. godini ćemo postaviti sistem upravljanja otpadom, ne samo komunalnim otpadom, nego i posebnim tokovima otpada koji bi trebao da dovede do toga da Srbija uredi i ovu oblast", izjavio je ministar životne sredine.\nGovoreći o promeni svesti kod građana kada je reč o ekološkim pitanjima, Dulić je istakao da je akcija "Očistimo Srbiju" najveću pažnju posvetila na ponašanje građana i pitanje svesti stanovništa o problemima životne sredine.\n"Edukacija od osnovne škole, pre svega naše omladine, a zatim i svih ljudi koji svakodnevno zagađuju životnu sredinu, na koji način mogu da smanje taj uticaj na prirodu, je nešto što se pokazalo kao jako dobro", objasnio je Dulić.\nKonačan izveštaj o ekološkim performansama zemalja za ovu godinu biće objavljen 12. februara, a indeks države rangira se prema deset kategorija, kao što su zagađenje vazduha, biološka raznovrsnost i klimatske promene.\nDirektor ekološkog Fonda "Ecotopia" Srđa Popović ocenio je da je svrstavanje Srbije na 29. mesto u oblasti ekologije dobra vest i dodao da je svest građana o čuvanju svoje okoline poboljšana, zahvaljujući pre svega akciji "Očistimo Srbiju".\nPrema njegovim rečima, poslednje istraživanje javnog mnjenja pokazalo je da ekološke teme u većoj meri interesuju građane nego ranije.\nPopović je naglasio da bi u narednom periodu trebalo veću pažnju posvetiti reciklaži jer Srbija sada reciklira samo 15 odsto smeća, uglavnom papir.\nKako je istakao, Srbija je jedna od energetski najneefikasnijih nacija i tome bi trebalo posvetiti veću pažnju.


Takmičari KPA "Bela Crkva" nastavili niz uspešnih takmičarskih nastupa u državi i regionu! - Radio Bela Crkva\nPočetna > Vesti > Sport > Takmičari KPA „Bela Crkva“ nastavili niz uspešnih takmičarskih nastupa u državi i regionu!\nTrenutno najbolji takmičar KPA“Bela Crkva“ Dušan Mihajlović ostvario je izuzetne rezultate, posebno u dinamičkoj apnei sa mono perajima, osvojivši prvo mesto sa preronjenih 200m, što je njegov lični ali i novi nacionalni rekord Srbije! Dušan je sa ovim postignutim rezultatom ušao u klub najboljih svetskih takmičara u ovoj disciplini!\nVerifikaciju nacionalnog rekorda očekujemo posle zvaničnog izveštaja antidoping kontrole od strane nadležne službe, pošto je Dušan Mihajlović bio podvrgnut antidoping kontroli.\nDušan je bio prvi i u disciplini dinamička apnea bez peraja sa preronjenih 108,5 metara, četvrti u dinamičkoj apnei sa BI perajima i drugi u statičkoj apnei sa ostvarenim vremenom od 4’30“. Svi ovi rezultati su omogućili da Dušan Mihajlović bude proglašen za najuspešnijeg takmičara na prvenstvu u Subotici.\nUspešan nastup imao je i Milan Perašević ostvarivši četvrto mesto u statičkoj apnei na državnom nivou i sedmo mesto u otvorenom delu prvenstva i na taj način doprineo osvojenim bodovima za ukupni klupski plasman na prvenstvu.\nPrijatno iznenadjenje napravila je Jasna Gera, koja je ostvarila lični rekord u ronjenju na dah sa BI perajama i postigla dužinu zarona od 71.2m i na taj način poboljšala lični rekord za 10m. U ostalim disciplinama zauzela odlična peta mesta i osvojenim bodovima doprinela ukupnom klupskom plasmanu.\nKlub za podvodne aktivnosti „Bela Crkva“ je u timskom plasmanu zauzeo II mesto, iza Spartaka iz Subotice a ispred Sombora, što je, sve zajedno sa pojedinačnim rezultatima, ostavilo više nego odličan utisak sa ovog takmičenja. U klubu ističu i da su izuzetno bili ponosni što je nekladašnji takmičar belocrvanskog kluba Petar Marković, inače nacionalni sudija, bio jedan od sudija na takmičenju u Subotici.\nSportBela Crkva, KPA Bela Crkva, prvenstvo, ronjenje


FIN ENGINEERING SOLUTIONS | CADCAM SOLUTIONS\nFIN ENGINEERING SOLUTIONS - FINES\nU periodu od decembra 2015. do avgusta 2017. godine studenti Fakulteta inženjerskih nauka Univerziteta u Kragujevcu uspešno su razvili svoje prvo vozilo studentske formulu Zastava 17, koje je projektovano na softverskom rješenju CATIA V5. Prvo samostalno razvijeno vozilo predstavljeno je na svijetskom takmičenju u organizaciji SAE International koje se održalo u Đeru, gradu na sjeveru Mađarske, u periodu od 17. do 20.08.2017.\nNa samom takmičenju tim je dobio posebnu pohvalu od stručne komisije za predložena inovativna rješenja u oblasti skoro svih korišćenih sistema. Veoma mali broj standardnih djelova u sklopu vozila, jasan je pokazatelj, ne samo proizvodnih mogućnosti tima Studentske formule već i razvojnih kapaciteta tima u više inženjerskih oblasti.\nSagledavši svoje kapacitete i mogućnosti, koje su se otvorile tokom takmičenja, ali i samih priprema za takmičenje, tim je svoju strategiju razvoja i unapređenja rada organizacije proširio postavljanjem novih ciljeva za predstojeću 2018. godinu ali i 2019. Primarni cilj je razvoj tima, podizanje kapaciteta i dugoročno planiranje, kako bi se ostvarivali veći uspjesi i realizovali kapitalniji projekti.\nU narednoj 2018. godini očekuje nas nastavak rada na razvoju i usavršavanju postojećih rješenja studentske formule, uvođenju inovatinih rješenja i poboljšanje performansi vozila. Nakon sklapanja vozila sljede testiranja, moguće modifikacije i korekcije, kako bi na sljedećem takmičenju bili konkurentni sa mnogo jačim evropskim i svijetskim timovima. Tim će ovu sezonu iskoristiti za razvoj vozila, praćenje trendova kod ostalih timova i posjete takmičenjima, kako bi se za narednu sezonu 2019 uspješno pripremili i aplicirali za učešće na trkama.\nPlanirane aktivnosti u velikoj mjeri zavise od finansijskih sredstava, koja se pretežno obezbjeđuju od strane sponzora i fondova, koji putem javnih konkursa omogućavaju doniranje finansijskih sredstava.\nU cilju razvoja tima i aktivnosti kojima se organizacija bavi, Studentska formula FIN Kragujevac će svoje djelatnosti, pored vozila studentske formule, proširiti i na druge projekte. Fakultet posjeduje velike razvojne i proizvodne kapacitete, koji omogućavaju razvoj složenih projekata, ali znatno manje finansijski zahtjevnih, što u potpunosti omogućava ostvarivanje ciljeva organizacije.\nPrilikom pokretanja novih projekata, FINES će težiti stvaranju bliske saradnje sa firmama i preduzećima, kako bi se sagledale njihove potrebe za buduće kadrove i na ovaj način planski realizovali projekti, a istovremeno školovali kadrovi, odnosno budući inženjeri. Veoma je važno težiti tome, da budući inženjeri budu kvalitetno obučeni za rad s najkompleksnijim industrijskim rješenjima, poput softvera CATIA ili SIMULIA, integrisanih u sveobuhvatnu poslovnu platformu 3DEXPERIENCE, kako bi se kod budućih poslodavaca integrisali u poslovno okruženje i krenuli da stvaraju dodatnu vrijednost.


Jedan od dva ključna vanjskopolitička cilja BiH jeste punopravno članstvo u EU\nZvizdić je istakao da se šestomjesečno predsjedavanje Vijećem EU u Bosni i Hercegovini vidi kao “period snažnog reafirmiranja važnosti projekta proširenja Evropske unije na prostor zapadnog Balkana, koji u strateškom, geografskom, historijskom i kulturološkom smislu pripada porodici evropskih zemalja”.\nJedan od dva ključna vanjskopolitička cilja BiH jeste punopravno članstvo u EU. To je, uz NATO integracije, prioritet koji nema alternativu i koji BiH treba osigurati permanentni mir, dugoročnu stabilnost i ekonomski prosperitet. Bosna i Hercegovina je bila, jeste i želi ostati vidljiv i pouzdan partner u procesima euroatlantskih integracija i kreiranja mira i stabilnosti u regionalnim i međunarodnim okvirima”, poručio je Zvizdić.\nDodao je kako, imajući u vidu da je u proteklih nekoliko godina Bosna i Hercegovina napravila značajne pomake na putu evropskih integracija, “očekujemo da u toku vašeg predsjedavanja, evropska orijentiranost i ostvareni napredak Bosne i Hercegovine na putu evropskih integracija, bude ispravno promoviran te da u konačnici rezultira dobivanjem statusa kandidata za Evropsku uniju”.\n“To bi bila najbolja i najkonkretnija poruka i podrška Bosni i Hercegovini i očekivanoj zajedničkoj evropskoj budućnosti, i BiH, kao i čitavog regiona”, navodi se u čestitki predsjedavajućeg Predstavničkog doma Parlamentarne skupštine BiH Denisa Zvizdića.


Saopštenja, Partijski interesi važniji od nacionalne bezbednosti\nVaša lokacija / Beogradski centar za bezbednosnu politiku / Aktivnosti / Saopštenja / Partijski interesi važniji od nacionalne ... /\nRaspisivanjem vanrednih parlamentarnih izbora neposredno nakon odluke Ustavnog suda da Zakon o BIA nije u skladu sa Ustavom Srbije, otvara se mogućnost da BIA jedno vreme neće smeti da presreće komunikacije osumnjičenih za ugrožavanje nacionalne bezbednosti.\nNaime, Ustavni sud Srbije je 26. decembra doneo odluku kojom je utvrdio da članovi 13, 14. i 15. Zakona o BIA koji se odnose na tajno praćenje komunikacije građana, nisu u saglasnosti sa Ustavom.\nTom prilikom Sud je odložio stupanje na snagu ove odluke za četiri meseca, kako bi dao vremena zakonodavnoj vlasti da promeni ove članove Zakona o BIA. Međutim, raspisivanjem vanrednih parlamentarnih izbora sasvim je izvesno da do stupanja na snagu odluke Ustavnog suda aktuelni skupštinski saziv, kao i budući, neće imati dovoljno vremena da sporne odredbe Zakona o BIA usaglasi sa Ustavom. Tako BIA, kao najvažnija služba bezbednosti u Srbiji, skoro izvesno neće moći jedno vreme da presreće komunikacije osumnjičenih za terorizam, korupciju i organizovani kriminal. Ili će BIA, da bi radila svoj posao, morati svesno da krši odluku Ustavnog suda.\nPrvi potpredsednik Vlade Srbije Aleksandar Vučić, kao šef biroa za operativnu koordinaciju rada svih službi bezbednosti, morao je da bude svestan ove činjenice kada je odlučivao da li će se u ovom trenutku ići na vanredne parlamentarne izbore. Ako je on ovoga bio svestan, onda mu je dnevno politički interes stranke bio važniji od borbe protiv korupcije i organizovanog kriminala, odnosno bezbednosti građana i države.\nPovezane teme:Srbija, nacionalna bezbednost, bia, bezbednosna politika, izbori


Penzije rastu za 1.600, a minimalac za 2.000 dinara-Za penzionere,medicinsko osoblje i vojsku - Valjevo na dlanu\nHomeVestiPenzije rastu za 1.600, a minimalac za 2.000 dinara-Za penzionere,medicinsko osoblje i vojsku\nPenzije rastu za 1.600, a minimalac za 2.000 dinara-Za penzionere,medicinsko osoblje i vojsku\nPenzioneri, medicinari, vojnici i ostali zaposleni u javnom sektoru od januara sledeće godine mogu da računaju na veća primanja, a povišice će dobiti i oko 300.000 radnika koji primaju minimalac.\nKako je juče najavio ministar finansija Siniša Mali, penzionerima sleduje povećanje od 5,9 odsto. Tako će, u zavisnosti od sadašnje visine, penzije porasti od od 800 do 8.000 dinara, a prosečna će biti veća za 1.600 dinara i iznositi 29.402 dinara.\nMinistar finansija Siniša Mali je rekao da su dva osnovna stuba predloženog budžeta za 2021. – podizanje životnog standarda građana i povećanje javnih investicija, koje najviše doprinose rastu BDP. On je na sednici skupštinskog Odbora za finansije rekao da je budžet planiran na osnovu procene da će rast BDP biti šest odsto, a da će ukupne javne investicije iznositi 330 milijardi dinara, što je 5,5 odsto BDP. Dodao je i da će program restrukturiranja „Er Srbije“ biti usvojen do kraja godine.\nU januaru će odmah najveće povećanje od pet odsto dobiti medicinari, te će s tim njihova prosečna zarada iznositi više od 73.000 dinara. Povišicu od pet odsto u januaru će dobiti i pripadnici vojske, s tim da će oni u aprilu dobiti i dodatno povećanje od 10 odsto, ali ne linearno. Najveće povećanje, kako je ranije najavio ministar odbrane Nebojša Stefanović, imaće vojnici po ugovoru – razvodnici, desetari, mladi vodnici, pa podoficiri, a najmanje uvećanje imaće oficiri. Ostali zaposleni u javnom sektoru u januaru će dobiti povišicu od 3,5 odsto, ali će im za dodatnih 1,5 odsto plate biti povećane i u aprilu.\nMinistar finansija ocenio je da povećanje plata u javnom sektoru i penzija, što predviđa predlog budžeta u 2021, ne može da ugrozi makroekonomsku stabilnost zemlje pošto se smanjuje njihovo učešće u BDP.\nOve godine učešće plata u BDP je 10,4 odsto, a naredne godine biće 10 odsto. Učešće penzija će biti smanjeno sa 10,6 odsto ove godine, na 10,4 odsto BDP u 2021. godini – rekao je on na skupštinskom Odboru za finansije.\nImamo situaciju da je Srbija u vremenu globalne krize pokazala otpornost na probleme koji su nastali zbog pandemije korone, i to pokazuje da su ekonomske mere koje su sprovođene u zemlji prethodnih sedam godina dale dobre rezultate iako su bile teške. Nekima verovatno ovo sa strane deluje čudno što Srbija sada povećava plate i penzije, ali uveren sam da građanima ovo povećanje znači, iako možda nije preveliko, ali je konstantno i nastaviće se -prenosi Kurir .\nDa li će biti organ